
Prag is nie net vir die 00g van 

die bewonderaar bedoel mie, 

dog ook vir die fyn kuns van 
vakvaardigheid. 


As deskundiges wat betref hoë- 
graadse houtwerk, bied ons aan u 
prag met ons uiteenlopend afgeronde 
traprelings, en na maat gemaakte 
skrynwerk, vir die binnekant van 
kerke, hotels, skouburge, private 


wonings ens. 


Ons hou ook volop uitgesoekte laag- 
hout, hardebord, deure, paneelhout, 
lyswerk en fyn gehalte timmerhout 


van alle soorte in voorraad. 











a ; 

Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, 
gespierde masjien wat jaar in 
jaar uit onophoudelik werk om 
lewe en gesondheid te bewaar. 

Soms word die hart wel 'n 
bietjie moeg, sy klopping swak 
of onreëlmatig. Dit is egter nie 


altyd aan 'n ernstige hartkwaal 
('n saak vir die spesialis! te 
wyte nie. Dikwels dui dit een- 
voudig op verswakte hartspiere 
en gevolglike ondervoeding van 


notering kry en die beste waarde vir u liggaam en dit kan u 
baie afmat en uitput. 


In alle gevalle word kwaliteit met 


billike pryse saamgespan. Wanneer 





u Vir u volgende werkstuk 'n prys- 


u geld daaruit wil haal, raadpleeg 


SA TIMBERS. In sulke gevalle gee Dr. 


Allens - Watersugpille doeltref- 
fende verligting. Dr. Allens- 
Watersugpille belemmer nie 
enige ander behandeling wat u 
ondergaan nie, maar as u wel 
'n dokter raadpleeg, sê hom dat 
u hulle gebruik. 

mn Reus Het (Geval 


In die Hewige Skrif lees Ons van veuse 
groot in gestalte soos die kinders van Enak en 
van ongelooflike fisieke krag soos Simson En 
Goliat. Maar die mensdom het, behalwe hierdie 
reuse met hulle uitstaande liggaamlike kragte, 
ook ander reuse geken met opvallende innerlike 
kragte. Waar eersgenoemde uiterlik sterk maar 
inmerlik swak kom wees, so is dit met die laas- 
genoemde met andersom. Hulle kan liggaamlik 
miskien van geringe kragte wees, maar inmerlike 
is hulle torings van krag. 


Onder hierdie tweede groep van reuse val 
manne soos Moses en Paulus, soos Luther e€n 
Calvyn, soos Pascal en Albert Schweitzer, wat 
enige weke gelede op megentig jarige leeftyd 
oorlede is. 


Van Moses lees ons dat hy verkies het om 
liewer sleg behandel te word saam met die volk 
van God as om `n tyd lank die genot van die 
sonde te hê en die smaad van Christus groter 
rykdom geag het as die skatte van Egupte. 
(Hebr. 11:95.) 


Van Schweitzer kan dit ook gesê word. Hy 


was `n man van uitstaande talente: teoloog, 
medikus, wysgeer en musikus van naam. In die 
akademiese wêreld van Wes-Europa kon hy deur 
sy begaafdheid die hoogste sport van die bevor- 
derimgslees bereik. `n Skitterende akademiese toe€- 
koms het vir hom gewag, maar hy het Soos 
Paulus dit alles as drek beskou om Christus as 
wins te verkry. Hy het `n loopbaan van roem en 
eer laat vaar om sy lewe en talente te wy aan 
die onbevoorregtes van Midde-Afrika se tropiese 
gebied. Die geleerde Duits-Franse wêreld het hy 
verlaat om sy kragte te gee aan die imwoners 
van die Franse kolonie Gaboen met hulle kwale 
van slaapsiekte en geelkoors. van melaatsheid en 
pokke. 


Dit is selfverloëning soos mie dikwels gevind 
word mie. Dit is diens aan die medemens sOOs 
alleen `n ware volgeling van Jesus Christus kan 
lewer. Soos sy Heer mie gekom het om gedien 
te word mie, maar om te dien, so het Schweitzer 
in navolgeling van sy Meester Lambarene in die 
oerwoud aangelê om sy maaste te dien. 

n Reus het geval 


@ Vervolg vanaf vorige bladsy 


Sclyweitzer is ongetwyfeld een van die grooi 
manne van ons tyd, `n reus wat sy kragte mie 
gegee het om met gevegte vyande te verslaan 
en teenstanders wit te slaam mie, maar wat Sy 
eer daarin gestel het om in gehoorsaamheid aan 
sy Heer te doen wat sy hand gevind het om te 
doen om leed en ellende te verminder. Hy het 
ongetwyfeld die woord verstaan en ter harte ge- 


van die geringste van hierdie broeders van My, 
het julle dit aan My gedoen. 


`n Christendom wat sulke manne lewer het 


geloof. 


neem ml. vir sover julle goed gedoen het aan een 





nie `n nuwe teologie en `n muwe moraal en n 
nuwe Reformasie nodig mie, maar met meer sulke 
deur die Gees gedrewe voorbeelde modig. 


Albert Schweitzer sal mog tot ons spreek 
nadat hy dood is. Hy sal tot ons spreek deur sy 
selfverloënende diens en deur die vrugte van sy 


Joh. Dreyer. 





AANDAG VIR DIE HERVORMER 


Ons kerklike orgaan, Die Hervor- 
mer, is nou al vir baie tientalle jare 
'n gereëlde maandelikste terug- 
komende gas in duisende gesinne in 
ons land. Baie van hierdie gesinne 
sou dit vir niks wil mis in hulle 
huise nie. Af en toe kry die redakteur 
briewe waarin groot waardering vir 
ons blad uitgespreek word en waarin 
gemeld word hoe gereëld dit gelees 
word en soms ook met vermelding 
van die artikels wat maandeliks eers- 
te nageslaan en gelees word. Die een 
slaan eerste die maandelikste artikel 
van prof. P. $S. Dreyer na, die ander- 
een sê hy wonder altyd wat prof. A. 
D. Pont in sy Kroniek nou weer te 
sê sal hê, 'n derde vertel: Dominee, 
ek soek altyd eerste die Vraebus op. 
So het elkeen sy voorliefde. `n 
Dominiesvrou het gesê: Ek ,,baklei” 
elke maand met my man oor Die 
Hervormer, wie van ons dit eerste 
kan lees en gewoonlik kry hy dit nie 
in die hande voor ek dit nie van voor 
tot agter deurgelees het nie. 


Maar dit is die een kant van die 
saak. Die anderkant is gebrek aan 
belangstelling veral van baie vaders. 
Die een sê hy het nie tyd nie. Die 
tweede sê hy het net tyd genoeg om 
sy koerant te lees. Die derde sê hy 
lees niks. 


'n I/eraar deel my mee dat hy met 
huisbesoek in verskillende huise dié 
indruk gekry het dat veral die va- 
ders, wat skofwerkers is, niks of so 
goed as niks lees nie. Op verskillende 
vrae van hom waaronder bv. ook die 
vraag of die gesin Die Hervormer 
kry en lees of die kinders die katki- 
sasie en Sondagskool gereëld besoek 
het hy as antwoord gekry: Ek 
weet nie, dominee, vra vir die vrou, 
sy sal dit wel weet. Die dominee het 
bygevoeg in sy gesprek aan my: AS 
die vaders nie oppas nie is hulle 
naderhand net die broodwinners en 
niks meer nie. Ook van kerk en 


godsdiens sal hulle op dié manier al 
minder weet. 


Hoe minder iemand lees hoe min- 
der weet hy van alles en nog wat, 
hoe enger word die veld van sy be- 
langstelling en hoe leër word hy in- 
nerlik. 


Ons kerkmense moet ons kerk- 
orgaan getrou lees om ook op die 
wyse te wees wat in die kerk waartoe 
hulle behoort aangaan, om ook deur 
die blad gebou te word. 


Maar dit is nie alleen te betreur 
dat daar so min in baie gesinne en 
veral deur die vaders gelees word nie 
en dat Die Hervormer ook op sy ge- 
skuif word, maar dit wil voorkom 
dat in sekere gemeentes niks of baie 
min gedoen word om 'n verandering 
in hierdie toestand te bring. Daarom 
het daar 'n skrywe van die redaksie 
met die heelhartige steun van die 
Kommissie van die Algemene Kerk- 
vergadering aan al die kerkrade uit- 
gegaan waarin aangedring word by 
hulle om werk daarvan te maak om 
die getal intekenare op te stoot. Dit 
blyk immers uit die offisiële opgawe 
van die versenders van die blad dat 
in sekere gemeentes die getal lesers 
van die blad besonder laag is. 


As verskillende gemeentes van min 
of meer dieselfde grootte met mekaar 
vergelyk word, dan val dit op dat 
waar seker gemeentes uit hierdie 
groep se getal intekenare 'n paar 
honderd is, daar is die van ander 
gemeentes uit dieselfde groep slegs 
'n paar tientalle. 


En dit is natuurlik tot nadeel van 
die gemeentes self. In die Her- 
vormde Kerk van die Verenigde State 
dat die gemeentes waar daar 'n groot 
getal intekenare op die kerkorgaan is 
het dit geblyk na deeglike ondersoek, 
en waar dit die getrouste gelees word 
die kerklike belangstelling die beste 
en die offers die hoogste is. 


Dat dit voor die handliggend is, is 
vanselfsprekend. Daarom doen ons 'n 
beroep op ons kerkrade en in die be- 
sonder op die ouderlinge om toe te 
sien dat die getal intekenare verhoog 
word en hulle lidmate aan te moedig 
om ons blad gereëld te lees. 


Die maklikste is dat die kerkraad 
vir elke gesin in die gemeente inteken, 
die intekengeld uit die kas betaal en 
dit weer terug kry deur met die 
maandelikse offers 6 tot 10 sent by 
te vra. 


Joh. Dreyer. 


Uit Ander 
Blaaie 


Dr. David Read, New York vrees 
dat sommige groepe Christene ver- 
lei mag word om toe te laat dat 
die ,,social gospel” 'n substituut vir 
die godsdiens word. Hy sê dat hy 
,nie tot die gedagtekring behoort 
wat sê dat die kerk oor niks anders 
moet praat nie behalwe oor die rasse- 
aangeleentheid. Wanneer ,social ac- 
tion' gebruik word' as 'n vervanging 
van Christelike oortuigings, dan hui- 
wer ek om saam te gaan. Sosiale op- 
trede is wettig en nodig vir die Chris- 
ten as dit uit die Christelike evan- 
gelie voortvloei. Maar as 'n mens 'n 
sterk geloof in die evangelie verloor 
het en ,social gospel as 'n substituut 
vir die godsdiens gebruik, dan gaan 
ek nie saam nie”. 


— Church Herald 





As die kerk Israel loslaat, dan het 
die kerk een van die baie godsdiens- 
tize geword wat op aarde hulle nut 
a leen daarin het dat hulle voldoen 
aan die menslike vroomheidsdrang. 


— J. H. Grolle. 

Oordenking 





EERBIED 


1 Sam. 24:13(b): 
My hand sal nie teen u wees nie. 


Besef ons altyd die waarde van 
ons Kerk vir ons? Die Kerk wat 'n 
instrument in die hand van God is, 
om die eerste woord van betekenis 
aan ons te spreek, reeds wanneer ons 
as klein kind gedoop word, wanneer 
die Woord van genade tot ons ge- 
spreek word, en ons die teken van 
Gods genadeverbond ontvang. 


En die Kerk wat die laaste woord 
van betekenis aan ons uitspreek wan- 
neer die laaste eer aan ons bewys 


word — en die evangelie ook dan 
verkondig word — sê hoopvol en sê 
troosryk — van die ewige vaderhuis 


met sy baie woninge. 


In die Kerk waar ons as jongman 
en jongdogter die geleentheid kry om 
eenkeer in ons lewe belydenis van 
geloof af te lê — daardie geloof wat 
aan ons lewe sin en betekenis, koers 
en rigting gee. 


In die Kerk waar ons elke Sondag 
die evangelie-Woord kan hoor — 
daardie woord wat al ons menslike 
hoogmoed omruk en ons nederig maak 
voor die aangesig van God — maar 
tewens ons oprig in blye vertroue 
wanneer dit spreek van volmaakte 
skuldvergifnis, wederopstanding van 
die vlees en onverganklike blydskap. 


In die Kerk, waar ons as wande- 
laars op ons pelgrimspad deur die 
lewe, van tyd tot tyd as't ware die 
wandelstaf kan neerlê by die Elim- 
bronne van verkwikking — by die 
nagmaal — om by brood en beker 
versterk en verseker te word van die 
liefde van God — sy opsoekende son- 
daarsliefde wat die welkomswoord tot 
ons rig: 


O, kom, kom almal wat vermoeid 
en belas is — 

Kom almal wat dors het — 

A1 was julle sondes soos skarlaken, 
Ek sal dit wit maak soos sneeu 

— en al was dit rooi soos purper, 
sal Ek dit maak soos witte 

wol. 


Ja, besef ons werklik die waarde 
van ons Kerk vir ons? 


En nou, is DIT seker nie die hoog- 
ste wat my Kerk van my mag vra 
nie, maar hierop het sy seker volle 
aanspraak: nl. OP MY EERBIED VIR 
HAAR WAT MY KERK IS! 

Ek verwys u na die geskiedenis 
van ons tekshoofstuk. 


Toe Dawid, die seun van Isai, in 
die spelonk van die woestyn van En- 
gedi, sy vervolgers volkome in sy 
mag het, toe sien sy manne, wat op 
hulle wyse, ja, op die gewone wyse, 


VIR JOU 


vroom is, daarin 'n bestiering van 
Bo: KYK, SÊ HULLE, DIT IS DIE 
DAG WAAROP DIE HERE AAN U 
SE: EK GEE JOU VYAND IN JOU 
HANDE. En hulle haas hulleself na 
vore, vanuit die agterste deel van 
die spelonk om die sogenaamde Gods- 
gerig aan Saul te voltrek, om hom in 
eens en vir altyd uit die weg te ruim. 
Het hy dan nie reeds bewys gelewer 
dat hy geen koningskroon meer werd 
is nie. En het hy nie selfs tot 'n ge- 
vaar geword vir die inwendige vrede 
van hulle land nie? 


Maar Dawid roep hulle met bes'ist- 
heid tot halt. MAG DIE HERE DIT 
VERRE VAN MY TAAT WEES OM 
SO `N DING TE DOEN AAN MY 
HEER. DIE KONING — WANT HY 
IS DIE GESALFDE VAN DIE 
HEER! En as Dawid dan maar net 
die slip van Saul se mantel afsny 
dan klop sy hart al onrustig, asof 
selfs dit tekort doen aan die eerbied 
wat hy verskuldig is aan die gesalfde 
van die Here. 


En straks roep hy dan ook sy vors 
toe: 


DIE HERE SAL RIG TUSSEN U 
EN MY — MAAR MY HAND SAL 
NIE TEEN U WEES NIE. 

Dit was beslis nie uit gehoorsaam- 
heid aan die sesde gebod dat Dawid 
Saul se lewe gespaar het nie. Dit was 
ook nie uit `n soort van ridderlikheid, 
wat verbied om die teenstaander, an- 
ders dan in die ope geveg tegemoet 
te tree nie. Dit was — en Dawid 
spreek daar baie duidelik oor — UIT 
EERBIED VIR DIE OP WETTIGE 
WYSE, DEUR GOD GEGEWE KO- 
NING. Daaraan mag geen mens sy 
hand slaan nie. 


God self sal daaroor gerig hou. 
Wanneer Hy oordeel dat die tyd ge- 
kom het om af te breek, dan sal 
afgebreek word — as dit moet tot op 
die grond toe — MAAR MY HAND 
SAL NIE TEEN U WEES NIE. 


Seker, Saul was op daardie tydstip 
die koningskap onder Israel nie meer 
werd nie. Dit het al met die tyd toe 
langer hoe duideliker geword. Dis 
waar, hy was wel nog 'n dapper man. 
Maar daar is meer voor nodig as 
vurige liefde vir jou volk, en onver- 
skrokkenheid in die oorlog, om leier 
van 'n volk te kan wees. 


En Saul het self gevoel hoedat hy 
teenoor so 'n grootse taak nie meer 
opgewasse was nie. Hy het dit al 
duideliker gevoel, hoe meer dat die 
jonge Dawid sy talente ontplooi het. 


En uit hierdie minderwaardigheids- 
gevoel het jaloersheid en agterdog 
ontstaan. En Saul het ten onregte 


KERK 


natuurlik in Dawid sy doodsvyand 
gaan sien. 


Daar was veral in die ruwe tyd na 
die onreëlmatige toestande van die 
Rigtertydperk, alle rede vir Dawid 
om die geleentheid aan te gryp, en 
aan die huidige ongelukkige toestand, 
wat vir Israel nie anders as nadelig 
kon wees nie, 'n einde te maak. 


Maar Dawid se godsdienstige ge- 
wete waarsku: MY HAND SAL 
TEEN U NIE WEES NIE, TEEN U, 
DIE GESALFDE VAN DIE HERE 
NIE. 


Dit is beslis skadelik in die kerk- 
like lewe as daardie gevoel van eer- 
bied ontbreek. Daar bestaan die nei- 
ging om alles in die kerk so deur en 
deur louter menslik te maak. Veral 
ons Protestante. 


Ons kan ons wel nie met die Room- 
se standpunt vereenselwig nie .Hulle 
beweer dat hulle kerk IS die konink- 
ryk van God. Dit is die BEN uiterste 
om te wil voorgee, dat diegene wat 
aan hulle kerk behoort salig sal 
word en alle ander nie. 


Dit het al in die verlede groot 
ellende onder die Christendom ge- 
bring. Dit het aanleiding gegee tot 
growwe priester sondes, tot valse ver- 
troue by die lidmate, en soveel edele 
Christenbloed laat stroom. 


Sodat dit vir ons as ernstige waar- 
skuwing kan en moet dien. 


Maar daar is ook 'n ander skade- 
like uiterste. En dit is dat ons die 
Kerk SO weinig verbind met die Ko- 
ningskap van God, dat ons met die 
Kerk maar gaan doen net wat ons 
wil. Asof dit niks anders is as 'n 
gewone vereniging; 'n toevallige by- 
mekaar wees van eners-denkende 
mense. Asof ons nie onder 'n pleg- 
tige gelofte staan om daar op te bou 
nie! j 


A'sof die Kerk geen instrument in 
die hand van God is om sy konink- 
ryk te bevorder nie! Asof daar geen 
leiding van God was in dié geskiede- 
nis van die Kerk nie. Asof sy be- 
warende hand. selfs in die martelaars- 
tyd nie oor die Kerk uitgestrek was 
nie. 


Dan doen ons TEEN die Kerk wat 
ons wil, en IN die Kerk wat ons wil 
en MET die Kerk wat ons wil. 


En vir dit alles meen ons ook ge- 
noegsame rede te hê, selfs vrome 
redes. Net so vroom soos dié van 
Dawid se manskappe by Engeli: 


@ Blaai om 

KYK — sê hulle — DIT IS DIE DAG: 
EK GEE JOU VYAND IN JOU 
HA ND. 


Hulle het selfs 'n Goddelike be- 
stiering gesien in die samelcop van 
omstandighede. 


En volgens hu'le sou Gods seën 
sekerlik gerus het op die OM DIE 
LEWE bring van die koning — wat 
nie werd was om meer koning te wees 
nie, wat lankal reeds die oordeel uit 
dit profeet se mond verneem het. 


Slaan op hom toe Dawid, in geloof 
en gehoorsaamheid — sê hul'e — tot 
eer van God. 


Maar Dawid het 'n ander vroom- 
heid. 


MAG DIE HERE DIT VERRE 
VAN MY LAAT WEES — WANT 
HY IS DIE GESALFDE VAN DIE 
HERE. 


Broeders en Susters, u en ek het 
ons Kerk nie gemaak nie. Die Kerk 
is vir ons 'n van God gegewe 
lewenskring. 


Mag ons haar aanvaar. God dank 
vir haar, ons klein aanddeel doen vir 
haar welsyn. 


A1 het sy ook baie gebreke, want 
sy bestaan uit mense waarvan nie 
eers een volmaak is nie, tog is sy 
vir ons die gesalfde van die Here. 


Laat ons hand nie teen haar wees 
nie, en ons mond nie teen haar wees 
nie. 


En al sê ook soveel weldenkende en 
selfs vrome mense: nou is die tyd 
om haar af te breek. 


Iaat ons ons gewete ernstig afvra 
— en onthou. die gewete van Dawid 
klop al wanneer hy nog maar net die 
slip van die mantel van die gesalfde 
afsny. 


Mae God, sê 'n gewete gee aan 
elke lidmaat van ons geliefde Neder: 
duits Hervormde Kerk van Afrika. 


Bid vir haar vrede en welsyn. 


Laat ons die goeie vir haar soek, 
omdat ons glo dat ook in ons Kerk, 
die Koninkryk van God te `nwoordig 
is. 


Omdat ook sy 'n planting is van 
Jesus Christus, haar Hoof en Heer! 
— Amen. 


P. van WYK. 
Bergsig. 


(Met erkenning teenoor wyle 
prof. B. Gemser.) 


OP DIÉ KERKPLEIN 


Op die kerkpleine van meer as een 
gemeente waar ds. S. Vermooten ge- 
staan het in die bediening word nou 
gepraat oor sy heengaan en oor die 
lief en leed saam met hom deurge- 
maak, as ook oor die kragtige wyse 
waarop hy die evangelie verkondig 
bet, So ernstig as wat hy op die 
kansel was, so gesellig en luimig kon 
hy ,onder” die kansel wees. 


Met smaak kon hy soms van Sy 
wederwaardighede vertel. In Zeerust, 
sy eerste gemeente, was daar die 
vaderlike figuur van wyle oudl. Han- 
sie Coetzee, in die wandel genoem 
oom Hansie Meerkat, blykbaar om 
hom van die ander Hans Coetzees te 
onderskei. Dit was 'n waardige amps- 
draer van die gemeente van Zeerust 
en 'n leier in die kerkraad. Dit is na 
sy voorgeslag na wie die dorp ver- 
noem is (Coet)zeerust, 


In die jare her toe daar nog maar 
net 'n paar Hervormde predikante 
was en die gemeente Zeerust vakant, 
was die konsulent van die gemeente 
ds. Murray, predikant van Rusten- 
burg. Hy was eers 'n predikant in die 
Ned. Geref. Kerk maar het net voor 
die tweede Vryheidsoorlog 'n beroep 
aangeneem na die Herv. Gemeente 
van Ventersdorp en later het hy van- 
daar verhuis na Rustenburg. Van sy 
N.G. gebruike en maniere het hy in 
die Hervormde Kerk behou. So het 
dit gekom, so het ds. Vermooten ver- 
tel, dat ds. Murray met 'n nagmaals- 
geleentheid op Zeerust voor die Son- 
dagoggenddiens eers 'n biduur wou 
hou. Hy nooi toe met die voorberei- 








VS A-ONTDEKKING 
HERSTEL 


JEUGDIGE KRAG 


Mense wat ly aan verlies van enere 
gie, senuagtigheid, 'n swak liggaam, 
Onsuiwer.bloed en 'n swak geheue 
en diegene wat ouer voel as wat 
hulle is, sal baie bly wees om te 
verneem van 'n versterkende for- 
mule wat deur 'n Amerikaanse dok- 
ter geskep is. 

Hierdie nuwe formule maak dit 
moontlik om u liggaamskragte make 
lik en gou te herstel, om ryk, suiwer 
bloed op te bou, om u geheue en 
verstand te versterk en u weer soos 
'n jonger, sterker en lewenslustiger 
man te laat voel. Trouens, hierdie 
opwekker — 'n medisyne wat lekker 
smaak en maklik tuis gedrink word 
— begin spoedig om nuwe krag en 
lewenslus op te bou maar is tog 
heeltemal skadeloos en natuurlik in 
By werking. 

Die sukses van hierdie verbasende 
versterkmiddel is so groot dat dit by 
alle aptekers verkrybaar is. Hlgalon 
laat u jare jonger voel en help u om 
tred te hou met die vinnige moderne 
wêreld. 'n Spesiale bottel 48 Higalone 
tablette kos min. Kry Higalon vane 
dag by u apteek. 





dingsdiens die lidmate uit om vroeg 
die volgende Sondagoggend voor die 
nagmaal eers die biduur by te woon. 
Die . gereëlde bidure op vasgestelde 
tye was toe jn Transvaal nog nie so 
algemeen bekend soos in die Kaap 
Kolonie van dié tyd nie, veral nie in 
die Hervormde Kerk nie. 


Die bepaalde biduur is dus aan- 
gevoel deur oudl. Hansie en die ge- 
meente as iets vreemds, `n nuwig- 
heid in die kerk wat die vadere nie 
so geken het nie. 


Die oggend is daar met die biduur 
net 'n paar mense in die kerk en 
onder hulle ook oudl. Coetzee, want 
as ,leidsouderling” kan hy nie weg- 
bly nie. ,Ek moet as wagter op die 
mure tog weet wat daar aangaan”, 
so het hy vertel. 


Ds. Murray het, so vertel ds. Ver- 
mooten uit die mond van ouderling 
Coetzee, 'n stukkie uit die Bybel 
gelees, 'n kort woord gespreek en 
toe gevra vir 'n paar gebede. 


Niemand maak egter van die uit- 
nodiging gebruik nie; waarop ds. 
Murray die ouderling vra om voor 
te gaan in die gebed. Met alle eerbied 
vir die gebed van oudl. Coetzee gee 
ds. Vermooten dit weer 'soos die 
ouderling dit aan hom meegedeel het. 
,Dominee” sê oom Hansie aan ds. 
Vermooten, ,ek het toe o.a. so gebid: 
Here, hier begin die predikant nou 
met 'n nuwigheid in ons kerk. Ons 
en ons vaders het dit nie geken nie. 
Here, leer hom tog om dit nooit weer 
by ons te doen nie. Amen”. En daar- 
mee was dit uit met die poging om 
die nuwigheid in te voer om voor 
die nagmaal eers 'n biduur te hou. 


Joh. Dreyer. 

WATERBERG, 1865 - 1965 


Gedurende November 1865 het die 
Algemene Kerkvergadering van die 
Ned. Hervormde Kerk in die Z.A. 
Republiek byeengekom. Tydens daAr- 
die byeenkoms, toe daar oor ver- 
skillende gewigtige aangeleenthede 
beraadslaag moes word, het die Al- 
gemene Vergadering die tyd gevind 
om op 20 November dit goed te keur 
dat die wyk Waterberg van die ge- 
meente Pretoria 'n selfstandige ge- 
meente sou word. Vanjaar op 20 
November is Waterberg 'n eeu oud. 


Hierdie gemeente, met sy kerk- 
sentrum op Nylstroom, het 'n lang en 
interessante geskiedenis. Opmerklik 
is dit om in die beginjare te sien hoe 
die gemeente en kerk se geskiedenis 
sAAmloop met die geskiedenis van 
volk en staat. Uit daardie vêr tyd 
het die beginsel gegroei dat die lewe 
en strewe van die Afrikaner christe- 
lik-nasionaal sal wees. Christelik in 
dié sin van die geloof in die Evange- 
lie van Jesus Christus soos die kerk 
dit nog altyd gehoor en bely het; 
nasionaal in dié sin dat die leiding 
van God in die geskiedenis van die 
Afrikanervolk dankbaar erken en 
aanvaar word en dat daArom die taal, 
gewoontes en tradisies van die volk 
gehandhaaf en gebou sal word. 


Opmerklik in die geskiedenis van 
Waterberg is nie alleen die verant- 
woordelikheid wat die gemeente vir 
die volk voel nie, maar ook die ver- 
antwoordelikheidsin van die gemeen- 
telid in die gemeente. In die vroeër 
tyd toe daar min predikante en nog 
minder openbare godsdiensoefeninge 
was en nog minder huisbesoek het 
Gie gemeente nié verwilder nie. Van- 
dag kry mens die indruk dat temidde 
van goed-georganiseerde gemeentes, 
baie predikante en kerklike aandag 
die lidmate dink dat hulle géén taak 
of verantwoordelikheid in die ge- 
meente het nie — dat die lidmaat- 
bydrae en die sporadiese besoeke aan 
die openbare godsdiensoefening die 
énigste taak van die lidmaat is! Een 
of ander tyd sal die lidmate moet be- 
gin onrustig raak omdat hulle in die 
kerk so rustig lewe, so sonder ver- 
antwoordelikheid of sorg. Wat sou 
vandag van 'n gemeente word, indien 
soos in Waterberg, so 'n gemeente 
nege-en-dertig jaar lank konsulents- 
gemeente moet wees? sal daar dan 
nog 'n gemeente wees wat opgeruimd 
gelowig en ywerig hulle dienswerk in 
die wêreld verrig? 


Maar dit gaan oor Waterberg. Dit 
was vir my interessant om kennis 
te maak met leiersfigure uit vroeëre 
dae 'soos oudl. Frederik Boshoff wat 
in die dae nê die kerkvereniging die 
gemeente bymekaargehou het; oudl. 
L C. van der Merwe en sy jonger 
broer L. P. van der Merwe en hulle 

swaer oudl. H. J. Geyser wat nog die 
hoeksteen van die kerkgebou op Nyl- 
stroom in 1921 gelê het; 'n man soos 
meester Hermanus Willemse, één van 
die Hollandse skoolmeesters wat in 
daardie ver dae net voor en net na 
die oorlog van 1899-1902 so geweldig 
baie vir ons volk beteken het. Daar 
was ook groot manne onder die predi- 
kante en konsulente van Waterberg 
—manne soos ds. M. J. Goddefroy, 
besielde prediker en kampvegter vir 
die belange van die kerk en 'n vurige 
Afrikanerpatriot, dié man wat so ge- 
weldig baie gedoen het om ons kerk 
nê die kerkvereniging te red; ds. L. 
E. Brandt Ds. H. D. van Broek- 
huizen, ds. J. J. Prinsloo — om nou 
maar net 'n paar van die ontslapenes 
te noem. 


Dit is 'n gro6t voorreg vir 'n ge- 
meente om so 'n geskiedenis soos 
Waterberg te hê. Sou almal daar dit 
besef, dit waardeer? Geskiedenis is 
mos deesdae 'n ,,droë, vervelige 
saak” . . . maar is 'n mens se EIE 
agtergrond en tradisie en herkoms 
ooit droog of vervelig? Besef ons 
mense wat so lig-weg ons volk se 
geskiedenis negeer ooit wat hulle 
weggooi? Ons geskiedenis is van ons 
mooiste erfenisse, dis deel van ons 
kulturele anker in hierdie lewe . .. 
en géén mens wat sy volk of sy kerk 
se geskiedenis aanvaar en ken en 
waardeer, sal sy volk of kerk kan 
minag nie. Ek dink dat dit baie nodig 
is dat ons juis in hierdie tyd waar 
die aamslag van links op ons gemaak 
word. dat ons juis né6u weer aandag 
aan ons geskiedenis moet gee. 


Geen kerk of volk het 'n geskiede- 
nis wat sê interessant vir ons Afri- 
kaners is as ons eie nie want daarin 
leer ons die pad ken waarlangs die 
Here God ons tot hiertoe gelei het, 
sodat ons Hom dankbaar sal wees! 
sodat ons, in ons dankbaarheid, ook 
ons Afrikaner-erfenis, ons christelik- 
nasionale erfenis, sal uitdra en uit- 
leef! 


MARTIN LUTHER KING. 


Dit is en bly 'n snaakse wêreld! 
Met die geleentheid van die vyf-en- 
tagtigste verjaarsdag van die Vrije 
Universiteit in Amsterdam het dié 
Universiteit 'n ere-doktorsgraad in 
die sosiale wetenskappe aan die 
Amerikaanse neger en ,,civil rights"- 
betoger, Martin Luther King, verleen. 
Hierdie saak word nog snaakser as 
mens bedink dat die Vrije Universi- 
teit in 1880 tot stand gekom het om- 
dat die Gereformeerdes in Nederland, 
in verset téën die destydse libera- 
lisme, `n Universiteit wou hê wat 
onderrig sou gee wat op die grond- 
slag van die gereformeerde beginsels 
geskoei is. Vyf-en-tagtig jaar later 
verleen hierdie Universiteit sy hoog- 


ste akademiese onderskeiding aan 
Martin Luther King. 

Die vraag is nou: Wie is King? 
In die eerste plek is hy die man wat 
'n leiersrol speel in die kommunisties- 
geinspireerde ,,civil rights”-betogings 
waarvan die beterweterige Amerika- 
ners soveel plesier belewe. King wat 
onder `'n kommunistiese opleiding- 
skool deurloop het en wat sinds 1955 
met meer as sestig kommunistese 
frontorganisasies in die V.S.A. ge- 
assosieer is, voer sy ,,civil rights"- 
betogings as `n predikant maar werk 
daarin saam met kommuniste en 
kommunistiese handlangers en aller- 
lei figure van 'n besonder lae lewens- 
peil en moraliteit. Hoewel King 'n 
Nobel-prys gekry het, het J. Edgar 
Hoover, die hoof van die Amerikaanse 
F.BI hom genoem: ,,The most 
notorious liar in the U.S.A.” Hierdie 
man wat die ,,social gospel” uitdra 
net seker méér as enige ander predi- 
kant in Amerika gedoen om die 
Evangelie te verdraai en deur die 
modder van kommunistiese propa- 
ganda te sleep. 


Aan hierdie man word `'n ere- 
aoktorsgraad gegee deur 'n hollandse 
Universiteit wat in sy onderrig wil 
uitgaan van die beginsels soos vervat 
in die Belydenisskrifte van die re- 
formatoriese kerk van Nederland ... 
'n man wat lynreg in stryd staan 
met daardie teologie, word vereer. 


Al wat ek da&rvan kan sê is dat 
die Vrije Universiteit in 1965 daartoe 
gekom het om die grondbeginsels 
waarop hy in 1880 opgerig is, duide- 
lik en ondubbelsinnig te verloën deur 
aan Martin Luther King `'n ere- 
doktorsgraad te verleen Sê lyk 
geestelike bankrotskap. 


OOR DIE VERNUWING VAN 
DIE KERK 


In die blaadjie ,,Pro Veritate” van 
Augustus lewer die redakteur, mnr. 
Naudé, 'n pleidooi dat die Afrikaanse 
kerke dringend `n ,,vernuwing” nodig 
het. Die ,,vernuwing"” moet dan veral 
kom ten opsigte van ekumeniese aan- 
geleenthede. Slegs op twee punte in 
hierdie betoog wil ek kommentaar 
lewer. 


Ons kerk word by name genoem 
as 'n kerk wat weier om broederlike 
gesprekke met buitelandse kerke te 
voer. Hierdie stelling is ten ene male 
verkeerd. Die Kommissie van die Al- 
gemene Kerkvergadering voer sinds 
jare al `n redelik omvangryke kor- 
respondensie met baie buitelandse 
kerke. Grotendeels gaan hierdie ge- 
sprekke oor ons kerklike staatkundige 
beleid van eiesoortige ontwikkeling. 
Die merkwaardige in hierdie korres- 
densie of gesprekke is egter dat die 
buitelandse kerke, byna sonder uit- 

Oudl. $. F. Bioem 


Met die heengaan van oudl. Sarel 
Bloem het die kerk 'n ywerige en 
toegewyde ampsdraer verloor, wat sy 
kragte, tyd en talente gegee het in 
belang van die kerk wat hy lief ge- 
had het. Hy was iemand wat met 
trou en liefde sy taak in die kerk 
verrig het en een van die baie ouder- 
linge van die Hervormde Kerk wat 
naas God en sy gesin sy eerste liefde 
vir die kerk gegee het. 


Na sy opleiding het hy onderwys 
gegee aan die laerskool op Klipdrift, 
distrik Potchefstroom waarvan hy 
later onderhoof geword het. Met sy 
afsterwe was hy verbind aan die 
Hoër Gimnasium op Potchefstroom. 


Voor die afstigting van Potchef- 
stroom-Noord was hy reeds ouderling 
in die Voortrekkergemeente, Potchef- 
stroom. Met die afstigting in 1948 
het hy ouderling geword in die nuwe 
gemeente, as ook skriba en 'n tydjie 
later ook kassier. Vir 'n lang tyd 
was hy dié persoon in die gemeente, 
altyd gereed om in belang van die 
gemeente op te tree. Sy toegewyde 
werk het op die Ringsvergadering 
aan die lig gekom waar sy boeke al- 
tyd in 'n nette, keurige toestand was. 


Sy heengaan word betreur, naas sy 
eggomote en seun, deur baie wat 
waa: dering vir sy persoon en werk 
gehad het. 


Joh. Dreyer. 

Persoonlike herinneringe aan ds. S$. Vermooten 


Met die afsterwe van ds. Simon 
Vermooten het een van die kleur- 
volste en invloedrykste predikante 
van ons Kerk heengegaan — 'n mens 
en 'n predikant wat nog baie jare 
lank onthou sal word. Ek het die 
voorreg gehad om twee jaar saam 
met hom in Pretoria-gemeente te 
dien: 1944, toe ek nog te jonk was 
om 'n beroep te kan kry (volgens die 
bepaling van die destydse Kerkwet), 
het ek in Pretoria gedien as hulp- 
prediker (soos sy seun dit uitgedruk 
het: as ds. Vermooten 'se ,,appren- 
tice”); en 1945 as medeleraar. In die 
tyd het ek hom goed leer ken. Wat 
ek weet van praktiese predikants- 
werk, het ek feitlik alles van hom 
geleer. Hy het my en my vrou in die 
huwelik bevestig en ons oudste kind 
gedoop. Ek voldoen dus baie graag 
aan versoeke wat tot my gerig is om 
'n paar persoonlike herinneringe aan 
oom Simon — 'soos ons hom genoem 
het — op skrif te stel. 


Ek sal nooit die oggend vergeet 
toe hy my van sy eintlike ambag 
vertel het nie. Ek het iewers iets 
gelees wat ek nie vantevore geweet 
het nie, naamlik dat hy vroeër onder- 
wyser was voordat hy predikant ge- 
word het. Toe ek dit noem, sê hy: 
,Ja, dit is so, maar dit is ook nie my 
eintlike ambag nie”. 


,Nou maar wat is dan u eintlike 
ambag?” vra ek toe. 


Sy antwoord het my byna van my 
stoel laat afval: ,,Grofsmid”, was die 
antwoord, met so 'n fyn glimlaggie. 
Hy vertel toe dat gedurende die Vry- 
heidsoorlog hy te jonk was om Saam 
met die boere te gaan veg. Sy vader 
en broers was op kommando; hy met 
sy moeder en die jonger kinders is 
deur die Engelse gevange geneem en 
in Johannesburg in 'n kamertjie ge- 
stop. Weens honger en nood het hy 
as vakleerling-grofsmid op een van 
die myne gaan werk en daar bly 
werk totdat hy 'n gekwalifiseerde 
grofsmid was. 


Uit hierdie tyd het hy my iets 


vertel wat 'n deel van sy hele lewens- 
opvatting geword het: As kind het 
hy geweldig na sy vader verlang; 
sy grootste droom was om saam met 
sy vader op kommando te kon gaan. 
Kort-kort het die gerugte die rondte 
gedoen dat die kommandos naby 
Johannesburg is. Op een so 'n ge- 
leentheid besluit hy om weg te loop 
en by die boere aan te sluit. Hy was 
'n hele end van die huis af weg toe 
'n Tommie hom voorkeer en vra 
waarheen hy gaar. In sy kinderlike 
onskuld antwoord hy dat hy by die 
boere gaan aansluit om teen die 
Engelse te veg. Die Tommie neem 
hom toe in hegtenis en hy het vier 
dae in die tronk deurgebring. ,Dat 
hulle dit aan MY gedoen het, maak 
nie saak nie. maar dat hulle dit aan 
'n kind kon doen, 'sal ek hulle nooit 
vergewe nie”. Hy was dan ook sy 
lewe lank 'n volbloed Afrikaner en 
'n verbete vegter vir die Afrikaanse 
saak. 


Dit het gedurende die 'Tweede 
Wêreldoorlog vir hom baie moeilike 
dae op die hals gehaal. Hy het nooit 
om politieke redes teen gemeentelede 
gediskrimineer nie en ook nie politiek 
in sy kerkwerk gemeng nie. Daar was 
egter in Pretoria-gemeente 'n groot 
klomp lidmate wat sterk oorlogs- 
gesind was — veral Hollanders en 
oud-Hollanders. Daar was ook 'n 
baie groot klomp wat anti-oorlog ge- 
sind was en oom Simon is deur die 
twee vure dikwels geskroei. Ek het 
in Pretoria gekom net nadat die 
Kerkraad besluit het om nie die 
kerkgebou te gee vir 'n diens wat 
Oop een of ander manier met die oor- 
log in verband gestaan het nie (WAT 
onthou nie meer nie). Die oorlogs- 
gesindes was toe vir oom Simon 
kwaad en het geweier om sy dienste 
by te woon. Ek — nog nat agter die 
ore en nog warm uit die broeimasjien 
en piepjonk — kom toe in die posisie 
te staan dat hierdie mense my uitsoek 
vir hulle predikant, omdat ek nie in 
die dinge gemoeid was nie. As ek 
preek, sit 'n hele klomp van hulle in 
die kerk — baie van die mees voOor- 


aanstaande en geleerdste mense van 
Pretoria. As daar siekte is, het hulle 
my meesal laat roep en byna al hulle 
begrafnisse het ek waargeneem, 
Tiperend van oom Simon was sy hou- 
ding in hierdie dinge: Ek het vir hom 
gesê dat ek nie weet wat om te 
doen nie, want die mense skep die 
indruk dat ek aan hulle kant teen 
oom Simon staan. Sy antwoord was: 
“Ek en jy weet waar ons teenoor me- 
kaar staan. Gaan aan met hierdie 
mense; die oorlog is een van die dae 
oor en miskien behou jy 'n klomp 
van hulle vir die Kerk”. 


Tets fonemenaals aan oom Simon 
was sy geheue. Hy het letterlik sy 
hele gemeente op hulle voorname ge- 
ken — mans, vrouens en kinders 
Hy het ook presies geweet wat met 
elkeen aan die gang is. Hy sou nooit 
'n fout maak met 'n naam of meen 
dat dit Sarie is wat mangelontsteking 
gehad het terwyl dit Marie was nie. 
Dit hom in staat gestel om op 
'n besondere manier met sy gemeente- 
lede om te gaan en 'n werklik be- 
langstellende vader vir die gemeente 
te wees. 


Om hierdië vermoë te illustreer, 
wil ek een staaltjie vertel. 


Ek was al op Potchefstroom predi- 
kant en een van my ouderlinge was 
oom Johannes Joubert, 'n onder- 
wyser. Op 'n oggend sit oom Johannes 
by my en gesels toe oom Simon in- 
stap (ook 'n gewoonte van hom, by 
ons altans). Ek staan toe op en ver- 
welkom hom. 'Toe ek hom aan oom 
Johannes wil voorstel, onderbreek hy 
my voordat ek oom Johannes se naam 
noem. ,,Ja, ja( sê hy, ,ek ken vir 
Johannes. Dag, Johannes, hoe gaan 
dit?” En oom Simon begin hom uit- 
vra: hoe gaan dit met die beesboer- 
dery daar by Zeerust? Hou hy nog 
skool? en so aan. Intussen sien ek 
oom Johannes raak in die moeilik- 
heid. Naderhand kon hy dit ook nie 
meer hou nie en sê: ,,Dominee, u 

sondering, die gesprek open met 'n 
venynige aanval op ons kerk en sy 
kerklike beleid. Wanneer so 'n buita- 
landse kerk dan van 'n Skriftuurlik- 
verantwoorde, beredeneerde antwoord 
bedien word, dén wil die buitelandse 
kerk skielik nie meer die gesprek 
voortsit nie. 


Ons neem die volgende voorbeeld. 
Die Nederlandse Hervormde Kerk het 
'n Herderlike Skrywe oor ,Het 
Rassenvraagstuk” uitgegee. Ons kerk 
net in 'n brosjure op hierdie Herder- 
like Skrywe geantwoord, om sodoen- 
de aan te toon dat daar nog iets méér 
te sê is oor hierdie onderwerp. Wat 
het gebeur? Die nederlandse kerk sal 
nou nog! 'n verdere bydrae tot die 
gesprek maak! 


Die buitelanders kla glo, volgens 
mnr. Naudé, dat ons nie met hulle 
wil praat nie. Maar na die skenking 
van die nederlandse owerheid aan die 
,Defence and Aid” het ons kerk hier- 
001 'n telegram aan die nederlandse 
kerk gestuur. Ons wag nog steeds 
in spanning op erkenning van ont- 
vangs van dié telegram, laat staan 
'n antwoord. 


My gevolgtrekking is dat die 


buitelanders onder 'n gesprek” 'n 
alleenspraak verstaan waarin hulle 
aan ons sal uitlê waar ons verkeerd 
is en dat ons dit dan alles dankbaar 
moet aanvaar. As ons terugantwoord 
wil hulle nie verder praat nie. Seld- 
saam genoeg wil ek met mnr. Naude 
saamstem as hy sê: ,,Politici en 
diplomate breek betrekkinge af en 
beëindig gesprekke — maar kerke en 
Christene nie!” Ek meen egter dat 
hy sy verwyt aan die verkeerde adres 
gerig het. 


'n Ander punt wat mnr. Naudé 
stelflist . . hoe groot die gaping 
tussen ons Afrikaanse kerke (is) 
ok ” Dis interessant. Waarin 'sou 
Gie gaping bestaan? Hierin, dat ons 
Afrikaanse kerke nie in voortdurende 
gesprek met mekaar is nie. Maar is 
dit waar? 


Ek het dit nog altyd gehad dat 
daar 'n vaste, amptelike, sigbare raad 
is waarop aldrie Afrikaanse kerke 
verteenwoordig is en wat op gesette 
tye byeenkom om met mekaar oor 
gemeenskaplike aangeleenthede te 
handel. 


Daarnaas is daar die vaste, ampte- 
like, sigbare kommissie waarop aldrie 
Afrikaanse kerke verteenwoordig is 
wat hartlik met mekaar saamwerk 


in verband met die hersiening van die 
Afrikaanse Bybelve-taling — daar 
naas is daar `n soo tgelyke kommis- 
sie wat handel oor die verbetering 
van die vertaling van die Formuliere 
e.d.m. wat in aldrie Afrikaanse 
kerke gebruik word. So is daar méér 
amptelike en nie-amptelike kommis- 
sies, rade en instansies waar die drie 
Afrikaanse kerke en hulle ampsdraers 
voortdurend met mekaar praat. Wat 
méér moet daar wees? waar is daar 
gefundeerde, beredeneerde BEWYSE 
vir sy stelling dat die drie Afrikaanse 
kerke al verder en verder van mekaar 
af staan? 


Mnr. Naudé se aanval. op die Af- 
rikaanse kerke in sy pleidooi vir 
vernuwing” het baie min, indien 
enige, vaste grond en dieselfde geld 
wesenlik ook vir die ,,vernuwings”- 
pleidooi. 





SLEGTE VEL! 


KRY V.S.A.-ONTDEKKING 


Velontsierings aan gesig of liggaam, ek 
seem, puisies, rooi skurwe jeukende vel, 
seer jeukvoete kom gou reg met NIXO- 
DERM. Stopgejeuk in 'n kits. Antiseptiese 
aksie genees. Maak vel sag, glad, skoon. 
) Vra aptekers om NIXODERM. Verlewen- 
dig u vel. Nuwe grootte slegs 180. 








DIE SUID-AFRIKAANSE 


SPOORWEE MAAK 
REIS MAKLIK! 


Ontspan uit die staanspoor — reis 
per trein — Vandag se hooflyntreine 
loop vinniger want lang ente spoorlyn 
is vtrdubbel en geëlektrifiseer; stiller 
want spoorlaste is verminder en 
passasierwaens verbeter; aangenamer 
want treine soos die Trans-Natal, die 
Trans-Karoo en die Oranje-Snel het 
lugreëling in die sitkamer—en die 
eetwa, warm en koue water, en stort- 
kamertjies. Die internasionaal be- 


roemde Bloutrein het lugreëling van 


voor tot agter. 


BESPAAR 25% MET 
KONSESSIETARIEWE 


Beplan u vakansie sê dat u kan 
voordeel trek uit die spesiale tariewe 
in die ,,stil tye” van die jaar — wan- 
neer u (behalwe op die Bloutrein) 
25% van die gewone reisgeld kan 
bespaar. Konsessietariewe is in 
sekere tydperke beskikbaar vir reise 





tussen sekere provinsies. Plekke kan 
tot drie maande vooruit bespreek 
word. 


Vra by u naaste stasie om verdere 


besonderhede (besprekingskantore in 
hoofsentrums). 


SUID-AFRIKAANSE SPOORWEE 

November 1965 


DIE HERVORMER 


Bladsy 9 





VRAEBUS 


DIE WARE KERK. Watter een is 
N dit? 


ANTWOORD: 


In ons vorige uitgawe het ons aan 
n korrespondente uit De Hoop, 
Robertson, K.P. belowe om op haar 
brief in te gaan. Ons wil dit doen 
onder die Vraebus. In haar brief stel 
die skryfster dit as 'n feit dat die 
kerk van Rome die ware kerk sou 
wees. Maar weet sy dan nie dat ons 
Belydenisskrifte, gegrond op die 
Heilige Skrif, die kentekens van die 
ware en die valse kerk gee nie? 


Die Nederlandse (Geloofsbelydenis 
artikel 29 sê van die merktekens van 
die ware kerk o.a. dit: ,As die kerk 
die SUIWERE PREDIKING VAN 
DIE EVA NGEIJE uitoefen, as dit die 
SUIWERE BEDIENING VAN DIE 
SAKRAMENTE gebruik soos Christus 
dit ingestel het, as die KERKLIKE 
TUG gebruik word om die sondes te 
straf; kort gesê, as almal hulle oor- 
eenkomstig die suiwere Woord van 
God gedra, alles wat daarteen stry 
verwerp en Jesus Christus DIE 
ENIGSTE HOOF erken”. 


Van die valse kerk word o.a. gesê: 
“Dit skryf aan homself en sy ordinan- 
sies meer mag en gesag toe as aan die 
Woord van God”. Van die sakramente 
word gesê: ,,Dit bedien die sakra- 
mente nie soos Christus dit in Sy 
Woord verorden het nie, maar neem 
daarvan af en voeg daaraan toe na 
sy goeddunke; dit is meer op mense 
as op Christus gegrond". 


Ook die Heidelbergse Kategismus 
(vraag 54 en 55 met hulle antwoor- 
de) gaan hierop in, terwyl die Kort 
Begrip dit korter en duideliker saam- 
vat in vraag 40 en veral 41 met hulle 
antwoorde. 


As ons nou die kerk van Rome toets 
aan hierdie merktekens van die ware 
kerk, kan dan nog volgehou word dat 
dit die ware kerk van die Here is? 
Word deur Rome die evangelie suiwer 
verkondig? Rome VERVLOEK die 
Bybelse leer van die regverdigmaking 
deur die geloof en predik in stryd 
met die Woord die verdienstelikheid 
van goeie werke en verwerp daarmee 
die leer dat die mens uit genade alleen 
deur die geloof in die versoening deur 
die bloed van die kruis gered word. 
Die Bybel sê: Daar is net een Mid- 
delaar tussen God en mens, die Mens 
Jesus Christus, maar die kerk van 
Rome stoot naas Christus Maria al 
meer op die voorgrond as mede- 
middelares Sonder Skriftuurlike 
gronde verkondig Rome die leer van 
die vagevuur waar die mens na die 
dood beland voor hy in die hemel kan 
kom. 


Die Bybel leer dat Christus die 


enigste Hoof van sy kerk is, maar 
Rome 'stel die pous in daardie posisie 
as verteenwoordiger van Christus op 
aarde. 


Die Bybel leer: Jy moet die Here 
jou God aanbid en Hom alleen dien. 
Die kerk van Rome rig ook gebede 
tot Maria en vereer haar met 'n 
verering wat geen mens toekom nie. 
Sy 'sou ook met haar geboorte nie 
soos alle geborenes met die erfsonde 
besmet wees nie en sy Sou ook na 
die hemel toe gevaar het. 


Om dit kort saam te vat: Rome 
stel naas Christus Maria, naas die 
Bybel die tradisie, naas die genade 
die goeie werke. 


Wat die nagmaal betref gaan 
Rome ook sy eie gang. So word bv. 
die wyn, die teken van sy vergote 
bloed, aan die semeentelede geweier 
en elke mis of dan nagmaa'sbedie- 
ning sou dan 'n onbloedige herhaling 
wees van die offerande aan die kruis, 
terwyl die Heilige Skrif leer dat Hy 
EENMAAL en VOLKOME versoe- 
ning vir ons sonde gedoen het. 


Die kerk van Rome het i.p.v. kerk 
van Christus te wees al meer en meer 
geword die kerk van Maria, of om 
dit anders te sê 'n pouslike kerk. Dit 
het ontwikkel in 'n totalitêre stelsel 
met 'n duidelike strewe na wêreldlike 
mag. 


Ons korrespondente sê dat die 
dialoog d w.s. die gesprek met andere 
deur Rome verwelkom word en deur 
ons — daarmee word of die bepaalde 
kerk van die suster bedoel of miskien 
die Protestantse kerk — onderdruk. 
Dit is nie heeltemal waar nie. Nog 
onlanes het die Hervormde Kerk so 
'n uitnodiging om iemand te stuur 
onder een voorwaarde aanvaar en dit 
was dat aan die Herv. afgevaardigde 
die geleentheid gegun moet word om 
die Hervormde standpunt te stel. Dit 
is aanvaar en volgens 'n skrywe van 
die Roomse soomroeper en andere het 
prof. dr. B. J. Engelbrecht dit baie 
bekwaam gedoen. 


So 'n dialoog met Rome bring tog 
probleme na vore bv. dat op grond 
van die onverdraagsame karakter van 
die Roomse Kerk en sy pretensie om 
alleen ware kerk te wees en die ander 
kerke nie AS KERKE te wil erken 
nie, wil Rome alleen met individuele 
Christene praat, soos dit met die 
jongste Vatikaanse konsilie die geval 
was, waar vooraanstaande Protes- 
tantse Christene uitgenooi is, maar 
nie hulle kerke nie. 


Die suster maak 'n fout as sy dink 
dat die Afrikaanse kerke die ekumene 
verbygaan. Aldrie is nog lede van een 
of ander ekumeniese liggaam, maar 
aldrie is, soos ons korrespondente dit 


self stel ,,uiters versigtig” om nie 
met elke beweging of organisase wat 
hom as ekumene aanmeld saam te 
loop nie. Die geeste word beproef of 
hulle uit God is en aan hulle vrugte, 
soos bv. dié van die Wêreldraad van 
Kerke word hulle geken. 


Joh. Dreyer. 














Blindederm- 
ontsteking 


DIE DR. MULLERS- 
BLINDEDERMMIDDEL 


TYDENS die afgelope kwarteeu het 
die Dr. Mullers - Blindedermmiddel 
vrywel honderde lewens gered. Dit 
het duisende lyers in staat gestel om 
die doktersmes vry te spring. Hier- 
die middel het dit moontlik gemaak 
dat blindedermlyers deesdae 'n des- 
kundige behandeling kan ondergaan 
teen geringe koste. 


KENTEKENS 


@ Pyn in die regtersy 
@ Aangepakte tong. 


@ 'n Temperatuur 
(koors) tussen 100 
en 102 grade. 


@ Hardwording va n 
die maagwande. 


Die Dr. Mullers- 
Blindedermmiddel 


is verkrygbaar by aptekers teen 70c 
per bottel of posvry van .. 


NORWOOD COAKER 


POSBUS 89 LADYBRAND 


PNB 6SOS A 

Ds. $. Vermooten 
* Vervolg vanaf bladsy 7 


moet my verskoon, maar ek het u in 
my lewe nog nooit gesien nie; van- 
waar ken u my?” Met 'n glimlag sê 
oom Simon: ,Dis darem onvriendelik. 
Onthou jy nie, veertien jaar gelede 
het ek die April-nagmaal op Zeerust 
gehou nie? Jy was toe daar ouderling 
en ons twee het daar by die hoek van 
die kerk gestaan en gesels oor bees- 
boerdery”. 


Ek het 'n geweldige bewonderins 
vir oom Simon gehad, maar kon Ti" 
-in alles met hom saamstem nie. (IS 
kon byvoorbeeld baie maklik die doon 
weier omdat mense nie gereeld die 
erediens besoek nie: as mense nie be- 
langstel in die Kerk nie. het hy baie 
maklik geweier om hulle te besoek. 
Dit het darem nie dikwels gebeur nie. 


In baie opsigte het ek hom egter 
bewonder en as voorbeeld beskou. Hy 
was 'n kerkman deur en deur en het 
alles feil gehad vir sy Kerk. Teenoor 
'n kollega en 'n vriend was hy lojaal 
deur dik en dun. Teenoor die minste 
en die nederigste was hy ewe vriende- 
lik en tegemoetkomend as teenoor die 
belangrikste. 


Met moeilike mense het hy 'n goeie 
slag gehad. Net toe ek in Pretoria 
kom, sê hy ek moet begin met huis- 
besoek. Ek weier toe volstrek: hoe 
weet ek hoe om huisbesoek te doen”? 
Dit leer hulle jou nie op Universiteit 
nie. Ons besluit toe oom Simon sal 
een Wyk doen en ek met hom saam 
gaan. ' 


Die tweede dag (dit Was in Pre- 
toria-Wes) hou ons voor 'n huis stil. 
Op die stoep sit 'n man van so veer- 
tig-vyftig, met 'n geweldige rooi 
snor. Toe ons stilhou, staan hy op 
en begin sonder meer op die top van 
sy stem te raas: Die herder besoek 
nie sy skape nie, die herder word vet 
op sy kudde, die herder voor en die 
herder agter. Oom Simon klim uit die 
kar en stap na die stoep toe. ,Dag, 
Koos”, sê hy en stap verby na die 
sitkamer toe. ..Dag, Dominee”, sê die 
meneer met die snor en stap agterna, 
nog altvd aan die raas oor die herder. 
Oom Simon het hom klaar laat praat 
en toe sê hy: 


Dis nou alles goed wat jy sê, 
Koos. maar sê my nou ees van wie 
jy praat”. 


“Maar ek praat van my herder — 
van Dominee”, skreeu-sê die man. 


JO”, sê oom Simon, ,maar ek lees 
in die Skrif die Here is my herder”. 


Vir 'n paar oomblikke sit die man 
asof jy hom met 'n knopkierie geslaan 
het en vra toe stotterend: ,,Maar ... 
maar wat is jy dan. Dominee?” 


,O, ek is maar net die brandsiek- 
inspekteur”. Toe die gelag verby was, 
was die hele atmosfeer anders. Oom 
Simon het heel vriendelik begin ge- 
sels, maar uiteindelik het hy die man 
uitgetrap soos ek nooit gedink het 
wat moontlik is nie. 


As prediker was oom Simon een 
van die bestes wat ek ooit leer ken 
bet. Sy invloed op ons teologiese stu- 
dente was ook baie groot. Almal het 
probeer om soos oom Simon te preek 
en nege uit die tien het dit in so 'n 
mate reg gekry dat jy vir jare lank 
nog stembuigings, uitdrukkings en 
gedagtes van oom Simon kon herken. 
Ek dink hierdie invloed was heelte- 
mal natuurlik en dat dit ons ten goede 
gestrek het. Die na-apery het egter 
nie altyd goed gevlot nie. 


In my eerste teologiese jaar, heel 
in die begin, het ek al begin werk 
aan my eerste klaspreek. Die pro- 
bleem was egter waar om 'n teks te 
kry — in die hele Bybel was nie 'n 
teks waaroor ek kon praat nie. Oom 
Simon preek toe een aand oor Markus 
14:61, 62: ,,Weer stel die hoëpriester 
Hom die vraag en sê vir Hom: Ts U 
die Christus, die Seun van die ge- 
seënde God? En Jesus sê: Ek is. Em 
u almal sal die Seun van die mens aan 
die regterhand van die krag van God 
sien sit en kom met die wolke van 
die hemel”. Dit is een van die merk- 
waardigste preke wat ek tot vandag 
toe nog gehoor het. Die klimaks wat 
oom Simon bereik het by Jesus se 
woorde ,,Ek is”, sal ek nooit vergeet 
nie. 


Na die diens is ons huistoe, diep 
onder die indruk van die preek: Ek 
reken toe: hier is nou 'n teks vir my 
klaspreek. Maar die preek is te lank 
en ek besluit om net die woorde: ,,En 
Jesus sê: Ek is” te kies as teks. 


Prof. Greyvenstein, wat ons leer 
preek het, het sy lewe lank na 'n 
klaspreek altyd op dieselfde manier 
gehandel: Eers kom twee van jou 
medestudente aan die woord met 'n 
kritiek op jou preek; dan neem die 
professor die woord en begin altyd: 
,Meneer So-en-so. ik heb met genoege 
na u preek geluister”. Dan vertel hy 
van die goeie dinge in jou preek en 
eindige met 'n paar kritiese opmer- 
kings. Nadat ek klaar gepreek het, 
het die twee studente gepraat en toe 
besin prof. Greyvenstein: ..Meneer 
Drever, ik hep met genoege na die 
kritici geluister”. — Ek dink daardie 
preek staan nou noe as die rekord 
van die swakste preek wat ooit aan 
die Universiteit van Pretoria gelewer 
is. 


Oom Simon het nooit geaarsel om 
teenoor ons jonges in die bediening 
sy kritiek op ons preke uit te spreek 
nie. Dit het vir ons geweldig baie 
beteken en ons peil van prediking net 
ten esoede gekom. Hy het dit altyd 
met soveel vriendelikheid, opregtheid 





en nederigheid gedoen dat niemand 
ooit aanstoot geneem het nie. Op die- 
selfde wyse het hy op Riugsvergade- 
rings (meesal heeltemal onopsigtelik) 
ons touwys gemaak in al die werk 
van die Kerk. 


'n Groot man en opregte vriend 
het ons ontval. Ons dank die Here 
dat Hy sulke mense aan ons en aan 
Sy Kerk gee. 


Prof. P. $. Dreyer. 





Boeke: 


Prof. dr. H. de Vos, INLEIDING TOT 
DE ETHIEK, 3de hersiene en uit- 
gebreide druk, C. F. Callenbach, 
Nijkerk, 1964. 


Sinds die verskyning van die voor- 
treflike INLEIDING IN DE ZEDE- 
KUNDE van I. J. de Bussy in 1898 
is die werk van die Groningse hoog- 
leraar die eerste oor dieselfde studie- 
gebied met feitlik dieselfde betiteling 
wat van Protestantse kant in Neder- 
land verskyn het. Die eerste druk het 
in die vroeë vyftiger jare die lig ge- 
sien; die tweede, maar veral die 
derde druk is inderdaad 'n uitgebrei- 
de uitgawe en is in bepaalde opsigte 
selfs nuut. 


Die ondergetekende wil sy dank- 
baarheid uitspreek vir die bestaan 
van 'n inleiding soos die wat prof. de 
Vos ons aanbied. Dit geld nie alleen 
die gebied van die sedekundige denke 
nie, maar ook wat betref sy INLEI- 
DING 'TOT DE WIJSBEGEERTE, 
waarvan daar ook reeds 'n derde druk 
verskyn het. Hierdie werke word met 
groot vrue aan ons Universiteit be- 
studeer. 


Tn die onderhawige werk hou die 
skrywer hom met 'n moeilike pro- 
blematiek besig. Dit gaan oor die 
praktiese natuur van die mens, dit 
wil sê, sy willend-waarderende om- 
gang met die werklikheid en die 
lewe. Die ondersoeker kry met geen 
eenheid en eenstemmigheid nie, maar 
veelheid en selfs diversiteit te doen. 
In sy eksposisie van sowel die ken- 
merke as die gronde van die sedelik- 
heid slaag die skrywer uitmuntend 
daarin om 'n duidelike beeld aan te 
bied van wat daar gehuldig en hoe 

GEMEENTELIKE NUUS 





Waterberg: 


Die naweek van 28/29 Augustus 
1965, was vir die gemeente Water- 
berg 'n heel besondere naweek, Nie 
alleen het die gemeente die heilige 
nagmaalsfees gevier nie, maar op 
Saterdag 29 September 1965, kon ons 
ook weer, na etlike maande van her- 
derloosheid, met blydskap en dank- 
baarheid teenoor die Hoof en Heer 
van die kerk, wat dit so beskik het, 
'n eie predikant verwelkom en ont- 
vang. 


In 'n stampvol kerk, het ds. J. J. 
Smit van Villieria op Saterdagmiddag 
die bevestiging waargeneem. 


Onmiddellik na afloop van die diens 
is ds. J. M. Fourie en gesin namens 
die kerkraad en gemeente deur ou- 
derling H. Willemse baie hartlik wel- 
kom geheet in Waterberg. Hierna het 
ds. J. M. Labuschagne namens die 
Ring van Zoutpansberg die woord 
gevoer en mev. Nellie Buitendag 
namens die N.H.S.V. Namens die 
twee susterskerke ter plase is groete 
oorgebring deur ds. Smit en ds. van 
der Westhuizen. Ook het die inspek- 
teur van Onderwys, mnr. du Toit en 
die burgemeester, mnr. Kok namens 
die plaaslike skole en gemeenskap ds. 
Fourie en gesin verwelkom. 'Tele- 
gramme van gelukwensing is ook 
ontvang van ons geëerde I.V. oom 
Joost Heystek, van ds. D. B. Sny- 
man en die Nylstroomse Hoërskool. 
Ouderling S. P. Naude het namens 
die Kerkraad van Springs met 
deemoed, maar op waardige wyse die 
Kerkraad van Waterberg geluk- 
gewens en ds. Fourie broederlik 
afgegee. 


Ds. en mev. Fourie het op paslike 
wyse en soos wat alleen 'n geliefde 
pastoriepaar dit sou doen, geant- 
woord. 


Hierna het die gemeente en al die 
eregaste op uitnodiging in die reuse 
tent van gespande seile, waar die 
netjies gedekte tafels met allerhande 
lekkernye daarop, wat deur die sus- 
ters voorberei is, gereed was, gesellig 
bymekaar gekom en geëet en ge- 
drink en gepraat; vol blydskap en 
vreugde. Ja, die luistervink sou hier 
baie dinge gehoor het, maar wat hy 
by elke geselsende groepie sekerlik 
sou gehoor het, is: ,BEk is bly hy 
is hier”. ,,Ja ek ook, en ek sê vir 
jou ons het 'n goeie man gekry, met 
vrou en al”. 


S. P. Bloff, 


Posbus 53, Skriba. 


Nylstroom. 





Eendracht: 


Op 19 September 1965 om 10 vm. 
is ds. R. P. Botha bevestig te Hen- 
dracht in kombinasie met Ogies deur 
ds. F. J. Engelbrecht van Sundra. 
Om 11.30 vm. het Bendracht gemeen- 
te die ontvangs en onthaal van ds. en 
mev. R. P. Botha gehou. Ds. en mev. 
R. P. Botha en ds. F. J. Engelbrecht 
bet die saal binnegekom terwyl die 
gemeente Psalm 134 vers 3 gesing 
het. Aan ds. R. P. Botha is 'n ver- 
welkomingsadres en aan mev. (ds.) 
Botha is 'n ruiker oorhandig. Met 
dieselfde geleentheid is 'n adres aan 
oudl. C. P. Wi! emse oorhandig na die 
diensjrae as ouderling van 49 jaar 
vanaf 1916 tot 1965. Ds. F. J. Engel-. 
brecht het as seremoniemeester op- 
getree. Predikante teenwoordig was 
di. $. P. Viljoen, F. J. Engelbrecht, J. 
G. du Plessis, J. H. Koekemoer, asook 
ds. R. P. Botha almal van die Ned. 
Herv. Kerk asook dr. en mev. Botha 
van die N.G. Sustersgemeente EHen- 
dracht. Hiermee getuig ons ons in- 
nige dank aan al die bogenoemdes 
asook die skoolhoofde en sprekers vir- 
al die opofferings. Dan ook hartlike 
dank aan al die ander kerkraadslede. 
van die buurgemeentes, asook oudl. 
P. $. Kruger van Ogies wat opgetree: 
het as spreker namens die kerkraad 
van Ogies. 


Ons dank ook aan die kerkraad 
van en susters. van die gemeente 
Eendracht vir al die bystand met die 
ontvangs. 


J P.J. Smith. 
Skriba. 


Swellendam: 


Langs hierdie weg vra ons alle 
moontlike hulp van al ons ampsdraers 
en gemeentelede met die opsporing 
van .gemeentelede binne die grense 
van die gemeente van Swellendam. 


Die grens van die gemeente is soos 
volg:- Hermanus - Worcester - 
Laingsburg - Oudtshoorn - Knysna. 
Die hele gebied, gemelde dorpe in- 
gesluit vorm die gemeente. Omdat 
ons reeds op die volgende plekke 
dienste hou sal ons baie graag met 
lidmate in die omgewings in verbin- 
ding gestel wil word, t.w. Oudtshoorn, 
George, Hartenbos (Mosselbaai). 
Daar word gereeld ook nagmaal op 
Oudtshoorn jn die Militêre kamp 
gehou. 


Dan sal ons ook kontak wil maak 
met lidmate op Worcester en om- 
gewing. Miskien is daar ook op die 
volgende dorpe lidmate van ons kerk, 
nl.:- Bredasdorp, Caledon, Bonnievale, 
Riviersonderend, Robertson, Ashton, 
Montagu, Barrydale, Ladismith, Ca- 
litzdorp, Heidelberg (Kaap), Rivers- 
dal, Albertinia. Hulle name en ad- 
dresse sal ons ook graag wil ontvang. 


Hartlike dank vir u samewerking 


wat ek glo u ons sal aanbied. 


C. G. Botha. 


Posbus 101, 
Swellendam. 





MEEGEVOEL MET 
DIE AFSTERWE VAN 
OUDL. T. H. UNDERHAY 


Langs hierdie weg spreek ds. en 
mev. R. P. Botha en die kerkraad van 
Eendracht met leedwese ons innige 
meegevoel uit teenoor mev. Under- 


van Vierfontein gemeente Eendracht, 


1965. 


Ons bede 
krag en sterkte sal gee en haar ver- 
troosting sal gee in haar smart. 


J. P. J. Smith, 





hay en gesin met die afsterwe van ” 
haar eggenoot, oudl. T. H. Underhay 


wat weggeneem is op 17 September 


is dat die Here haar 


Skriba. 


a 


OP 
DIE 
VOORBLAD 


TE DELE ee ed | 


is die temmwel wat koming 
Salomo in Jerusalem laat 
bou het (1 Konimgs 6) met 
die tempelgeboue rondom 
volgens `n rekonstruksie 


van dr. Schick. 

VROUE-RUBRIEK 


Die oudste berigte oor Vrouediakens en hulle 


dienswerk in die kerk. 


1. INLEIDING. 


In die Nuwe 'Testament is daar 
baie berigte oor gelowige vroue wat 
in hulle hoedanigheid as gelowige lid- 
mate in die Christelike Kerk diens- 
werk verrig het. Hulle name, hulle 
geloof en dienswerk is seker by ons 
almal bekend: Daar is bv. Dorkas, die 
dissipelin, van wie gesê word dat sy 
oorvloedig was in goeie werke en 
aalmoese wat sy gedoen het”. Dan 
dink! ons aan Lois en Eunice, 
die grootmoeder en moeder van 
Timotheiis, wie 'se geloof deur Paulus 
geroem word; dan is daar ook Lidia, 
die purperverkoopster, van wie Lukas 
sê dat sy ,,'n godsdienstige vrou” was 
dat ,,die Here haar hart geopen het 
om ag te gee op wat deur Paulus 
gesê is” en dat sy aan Paulus-hulle 
gasvryheid verleen en hulle versorg 
het. Verder dink ons aan Maria Mag- 
dalena, aan Maria wat aan die voete 
van Jesus gesit en na 'sy woord 
geluister het”, asook aan dié Maria 
in Rome, van wie Paulus sê dat ,,sy 
baie vir my gearbei het”. Van 
Priscilla sê Paulus dat sy ,n mede- 
werkster in Jesus Christus” was, dat 
daar 'n gemeente in haar huis by- 
mekaargekom het, en dat sy selfs 
haar lewe vir Paulus gewaag het. 
Van 'Trifena, 'Trifosa en Persis sê 
Paulus dat hulle vroue was wat ,,baie 
in die Here gearbei het”. 


As so baie gelowige vroue as lid- 
mate in die Kerk van die tyd van die 
Nuwe Testament gewerk het vir die 
Here, dan ontstaan die vraag of daar 
nie ook in die ou Kerk vroue was wat 
in amptelike hoedanigheid in die Kerk 
diens gedoen het nie? Daar is inder- 
daad aanduidings in die Nuwe Testa- 
ment en in die geskrifte in die ou 
Kerk dat vroue wel die DIAKENS- 
AMP beklee het en diakenswerk ge- 
doen het. Ons wil die vier oudste be- 
rigte in hierdie verband hier kortliks 
bespreek. 


2. DIE OUDSTE BERIG. 
nl. Rom., 16 verse 1 en 2: 


Paulus het die Brief aan die Ro- 
meine in die stad Korinthe geskrywe 
teen die einde van die jaar 
55 n.A. of aan die begin van 
56 n.C. Nou stuur hy die brief 
saam met 'n suster, Fébé, van die 
gemeente Kenchréë (d.w.s. die ooste- 
like hawestad van Korinthe) na 
Rome toe. In verse 1 en 2 van ROo- 
meine 16 sê Paulus dan: 


Ek beveel by julle aan ONS 
suster Fébé wat ook 'n 
DIAKONOS is van die gemeente 


in Kenchréé, dat julle haar ont- 
vang in die Here, soos dit die 
heiliges betaam, en haar bystaan 
in elke saak waarin sy julle no- 
dig mag hê.Want sy was vir baie 
'n beskermster en ook vir my”. 


Ons glo egter dat daar dan moes 
gestaan het: ,,'n dienares IN die ge- 
meente van Kenchrééë”. Nou staan 
daar dat sy OOK 'n diakonos is VAN 
die gemeente in Kenchréë. Die woord- 
jies ,OOK” en ,VAN” wys daarop 
dat sy heel waarskynlik 'n amp in 
haar gemeente beklee het. Verder 
word die woord DIAKONOS ook 
nêrens in die Nuwe Testament van 
'n vrou gebruik in die sin van 'n 
algemene dienares nie. Daarom dink 
ek dat die beste vertaling is: ,Ek 
beveel by julle aan ons suster Fébé, 
wat ook 'n DIAKEN is van die ge- 
meente in Kenchréé. Wanneer Paulus 
dan ook verder sê dat hulle haar ,,in 
elke saak by moet staan waarin sy 
julle nodig mag hê”, dan bedoel hy 
waarskynlik daarmee die DIAKENS- 
WERK wat sy doen. 


Hierin vind ons steun by Calvyn 
wat sê dat Paulus vir Fébé so hoog 
aanbeveel ,omrede haar AMP, want 
sy het 'n baie eerbare en hoog-heilige 
funksie in die Kerk vervul”. Paulus 
sê dat hulle haar in die Here moet 
ontvang, soos. dit heiliges betaam, 
,want ons moet veral ag gee op, en 
liefde en eer bewys teenoor hulle 
wat 'n OPENBARE AMP in die 
Kerk vervul”. (Calvyn.) Wanneer 
Calvyn in sy groot leerboek, die Tn- 
stitusie, Boek 4, Hoofst. 18, Para- 
graaf 19, 1 Tim. 5 vers 3-16 uitlê, 
dan sê hy dat hierdie ,,hoë amp” die 
amp van DIAKONES was. 


Indien hierdie uitleg waar is dan 
is dit duidelik dat daar alreeds vroue- 
diakens in die Kerk was vO6r die 
jaar 55 n.C. 


2. DIE TWEEDE-OUDSTE 
BERIGTE. 


nl. I Tim. 5 en IT Tim. 8. 


Paulus het die eerste brief aan 
Timotheiis heel waarskynlik uit 'n 
onbekende plek in Macedonië ge- 
skrywe tussen 63 en 65 n.C, d w.s. 
ongeveer 8 na 10 jaar n4 die brief 
aan die Romeine. 


(a] n I Tim. 5 vers 9 en 10 lees ons: 
,Laat 'n weduwee gekies word, 
nie minder as sestig jaar oud nie, 
wat die vrou van een man ge- 


* Sien langsaan 

wees het en getuienis van goeie 
werke het, as sy kinders groot- 
gemaak het, gasvry gewees het, 
die voete van die heiliges gewas 
het, verdruktes gehelp en elke 
goeie werk nagestreef het”. 


| Die vraag is nou tot watter amp in 
| die kerk hierdie weduwees gekies is? 
| Calvyn 1ê hierdie gedeelte soos volg 
uit: Dit is duidelik, sê hy, dat hierdie 
| weduwees alleen in die wêreld staan 
en sonder sorg is. Alleen van die 
Kerk kan hulle bystand en versorging 
| verwag. Nou sê Paulus dat alle ware 
weduwees deur die Kerk gehelp 
MOET word. Omdat die kerk hulle in 
| hulle armoede help en versorg, verwag 
die Kerk weer van hulle om ook iets 
| vir die Kerk te doen, naamlik om te 
| sorg vir armes en siekes en om die be- 
hoeftiges te he'p. Die Kerk kies hulle 
| dus tot die diakenamp. Uit vers 18 
van T Tim. 5 blyk dit ook dat hulle 
,by die huise moet rondgaan”. Alleen 
weduwees bo sestig jaar kan gekies 
word, wanneer hulle getoon het dat 
|| hulle gelowig en fluks is. Hulle moet 
| ook nie weer trou nie, want dan sal 
hulle hierdie werk nie na behore kan 
doen nie. As hulle die vrou van één 
man was, kan die gemeente daaruit 
aflei dat hulle nie maklik weer sal 
trou nie. 


Calvyn maak onderskeid tussen 
twee afdelings in die diakenswerk op 
grond van Rom. 12 vers 8 Die eerste 
afdeling het te doen met die insame- 
ling van aalmoese. Hierdie soort 
diakenswerk is seker net deur mans 
gedoen. Die ander afdeling van die 
diakenswerk het veral te doen met 
die versorging en verpleging van die 
armes, behoeftiges en ellendiges self. 
Dit is veral hierdie werk wat deur die 
vrouediakens gedoen is. Wanneer Cal- 
vyn in sy Institusie, Boek 4, Hoofst. 
3, Paragraaf 9 weer oor hierdie saak 
praat, dan sê hy dat die diakensamp 
die enigste amp is wat deur die Bybel 
toegelaat word dat vroue dit mag 
beklee. 


(b) Daar is ook uitleggers wat in IT 
Tim. 8 vers 11 'n aanduiding sien van 
die gebruik in die ou Kerk van vroue- 
diakens. I Tim. 8 vers 8-13 handel oor 
die diakens. Maar nou 'staan vers 11 
hier tussenin en sê: ,,Netso moet die 
vroue waardig wees, geen kwaad- 
sprekers nie, nugter, betroubaar in 
alles”. Die diaken-mans moet waardig 
wees, die vroue eerbaar; die mans 
moet nie uit twee monde spreek nie, 
terwyl van die vroue gevra word om 
geen kwaadsprekers te wees nie; van 
die mans word gevra dat hulle nie 
verslaaf moet wees aan wyn nie, van 

die vroue dat hulle nugter moet wees: 
van die mans word gesê hulle moet 
geen vuilgewinsoekers wees nie, en 
van die vroue dat hulle betroubaar 
moet wees in alles. Presies dieselfde 
vereistes word dus aan die manne as 
aan die vroue gestel. Tndien dit sou 
slaan op die vrouens van die diakens, 
waarom vra Paulus dit ook nie van die 


ouderlinge en herders se vrouens nie, 
en waarom voeg hy hierdie gedeelte 
oor die vrouens in by 'n deel wat 
handel oor die diakens. Die mees- 
waarskynlike antwoord is, dat dit hier 
handel oor dié vrouediakens waarvan 
I Tim. 5 praat. 


Indien hierdie uitleg waar is, dar 
blyk dit dat in die jaar 65 na Christus, 
dit algemeen gebruik in die Kerk van 
die Nuwe Testament was om van 
vroue gebruik te maak in die diakens- 
amp, van vroue bo 60 jaar wat aan 
streng kwalifikasies voldoen. 


3. DIE KERK NA DIE NUWIG 
TESTAMENT. 


Die oudste verwysing wat ons in 
die ou Kerk het i.v.m. vrouediakens 
is uit 'n dokument, die ,,Didaskalia 
Apostolorum”, ,,die leer van die 
Apostels”, uit die jaar 3800 n.C. of 
selfs nog vroeër. Ons besit dit in 'n 
Siriese vertaling uit ongeveer die jaar 
3800, maar die oorspronklike Griekse 
teks is ouer. 


Die omstandighede wat die instel- 
ling van vrouediakens nodig gemaak 
het, was die doopplegtigheid van die 
ou Kerk. In daardie tyd het nog baie 
volwasse mense hulle tot die Christen- 
dom bekeer. Hulle moes dan gedoop 
word: Nou is daar deur onderdompe- 
ling gedoop en die mense moes hulle 
heeltemal uittrek, terwyl hulle lig- 
game by die doop ook nog dikwels 
met olie gesalf is as 'n deel van die 
doopseremonie. 


Dit is duidelik dat dit nie gewens 
was vir die mans om hierdie doop 


aan vroue te bedien nie. Daarom was. 


vroue diakens baie gewens. Nou skryf 
iemand aan 'n biskop en sê: ,,Daarom, 
o biskop, benoem werkers van gereg- 
tigheid vir u as u helpers wat met u 
saam kan werk tot redding ... . 'n 
man om die meeste dinge te doen wat 
nodig is, maar 'n vrou vir die diens 
aan vroue. Want daar is huise waar- 
na u nie 'n diaken na die vroue kan 
stuur nie, veral met die oog op die 
beswaddering deur heidene, maar u 
mag 'n vrouediaken stuur. Ook in 
baie ander sake is die amp van 'n 
vrou as diakens nodig. In die eerstc 
plek, as vroue by die doop afgaan 
in die water, laat hulle deur 'n vrou 
gesalf word met die olie. Waar daar 
'n vrou is, en veral 'n vrouediaken 
is dit nie goed dat vroue by die doop 
deur mans gesien en bedien word nie. 
Met die oplegging van die hand, moet 
u alleen die vrouens se kop salf ... 
maar laat 'n man die doopsformulc 
by die doop uitspreek”. 


Ook Origines vermeld ongeveer uit 
die jaar 360 n.C. en Chrysostomos uit 
die jaar 400 dat daar vrouediakens 
was. Hulle amp was veral om by die 
doop te help, vroulike katkisante te 
leer en dienswerk vir die siekes en 
armes te verrig. 


Daar is dus baie getuienis dat die 
vroue alreeds vroeg in die Kerk se 
geskiedenis die amp van diaken be- 
klee het. Ek betwyfel egter of dit, 
gesien die werk van die Susters- 
vereniging en die Sosiale Werksters, 
nodig is om hierdie baie ou amp te 
herstel. 


— Prof. dr. B. J. Engelbrecht. 





UIT 
ANDER 
BLAAIE 


Wie die wêreld vir Christus toe- 
wens mag geen kompromis met die 
duiwel sluit nie — hy veg daarvoor 
dat mense daartoe kom om hulleself 
aan Christus oor te gee en daarmee 
tot bevryding van gebondenhede, tot 
blydskap, tot die sin en doel van die 
lewe kom. Om met die Gees van 
God vervul to word beteken om die 
stryd aan te bind teen ,ondermense- 
like”, onreine, duwelse geeste. Maar 
ook stryd vir die mens dat hy sy 
ware deur God bedoelde bestemming 
bereik. 


— Gemeente Opbouw 


PYN IN DIE RUG 
VERDWYN GOU 


As uaan stekende pyn, of 'n dowwe, 
uitputtende pyn in die rug of sye ly, 
moet u die kieme in u niere bestry. 
Ander gewone simptome van nier- en 
blaaskwale is die noodsaaklikheid om 
snags op te staan, pyn in die bene, 
lendepyn, senuweeagtigheid, hoofpyn, 
duiseligheid, denker kringe onder u 
0ë, rumatiek, 'n gebrek aan eetlus, die 
verlies van energie, opgeswelde en- 
kels, ens. Cystex beteuel hierdie mo- 
eilikhede deur tot die wortel van die 
kwaad deur te dring. Binne 4 uur 
voel u die heilsame uitwerking daar- 
van. Koop Cystex by u apteker of 
handelaar. Begin dadelik. Let op 
heeveel beter u more sal voel. 


ar aa ma ma ma 


STOP ASMA 


BRONGITIS HOESBUIE 


Nou kan u gou van daardie hygende, 
stikkende hoesbuie van asma en brongi- 
tis ontslae raak met MENDACO, die 
wetenskaplike Amerikaanse middel 
wat duisendes weer fiks en sterk laat 
voel het. .Dit laat daardie wurgende 
slym wegsmelt en u haal dan vryelik 
asem, slaap goed en herwin u energie. 
Veilig vir kinders en oumense. Koop 
MENDACO vandag nog by die apteek. 
U sal weer/lus voel vir die lewe. 

Die Hervormer 


Amptelike Orgaam van die 
Ned Herv Kerk van Afrika 





ADVERTENSIETARIEWE: 


Geboortes, verlowings, en huwelike 

R1.00 vir 'n maksimum van 60 

woorde, en 2 sent per woord bo 60 
woorde, vooruitbetaalbaar. 


DOODSBERIGTE EN 
IN MEMORIAMS 
R1.00 (10/-) per plasing. 





Advertensies en adresveranderinge 
(vermeld sowel oue as nuwe adres) 


aan! 
Die Advertensiebestuurder, 
DIE HERVORMER, 
Posbus 171 ——— Krugersdorp 
Advertensies moet aan die adver- 
tensiebestuurder gestuur word nie 
later nie as die EERSTE van die 


maand voor die maand van publikasie 
nie. 





As 'n foto geplaas moet 
word: R5.00 ekstra vir die 


maak van `n drukkersblok. 


GRAFSTENE en 
MONUMENTE 


GEMAAK UIT DIE 
BESTE PRETORIA-GRANIET 


Word afgelewer en opgerig op 
enipe dorp en plaas. 


Pryse na elkeen se vermoë 


PRYSE EN 
KATALOGUS 
OP AANVRAAG !! 


J. P. E. ROODE 


POSBUS 168 — FOON 3808 
ERMELO 











DOODSBERIGTE 


Dit het die almagtige God behaag om die siele van ons tams 
gestorwe broeders en susters wie se mame hieronder vermeld 
word, tot Hom te neem. Hulle liggame is aan die aarde toevertrou 
in die vaste en sekere hoop van die opstanding tot die ewige 
lewe deur ons Here Jesus (hristus wat die vernederde liggaam 
aan sy verheerlikte liggaam gelyk sal maak. Die familie treur 
oor hulle heengaan en die He vormde gemeenskap treur saam. 


GREGAN — Sydney Henry. Dit het 
die Hemelse Vader behaag om skielik 
van ons weg te neem deur die dood 
Oop 27 Mei 1965 my geliefde eggenoot, 
ons vader en grootvader in die ouder- 
dom van 66 jaar. 


Ons dank die Heer vir die mooi en 
voorbeeldige lewe. 

Treurende eggenote, 
kleinkinders. 


kinders en 


— M. Gregan. 
Warmbad, Tvl. 


POTGIETER — Johannes Christoffel. 
Skielik en onverwags sonder afskeid 
is van ons weggeneem deur die dood 
ons liewe en sorgsame eggenoot en 
pappie in die ouderdom van 58 jaar 
op 16 Augustus 1965. 


Ons dank aan ds. P. W. van Heer- 
den, familie en vriende vir alles aan 
ons betoon in die smartvolle dae. Rus 
maar pappie. 

— H. C. Potgieter en kinders. 
Pk. Soekmekaar. 





AMPTELIKE BERIGTE 


@ Beroep: 


DS. H. M. E. DREYER van Klerks- 
dorp-Oos na Wesrand. 


DS. S. J. BOTHA van Primrose-Oos 
as mede-leraar na Pretoria. 


DS. J. H. STEENEKAMP van Brits 
na Pietermaritzburg 


* 


@ Beroep aangeneem: 


DS. A. N. J. D. ALBERTS van Wes- 
rand na Naboomspruit. 


DS. R. J. BOTHA van Ogies in kom- 
binasie met Eendracht. 


DS. C. J. VILJOEN van Randpoort 
na Pretoria-Tuine. 


DS. N. C. J. BRAYSHAW van Dor- 
drecht na Springs-Oos. 


DS. S$. J. SWANEPOEL van Stilfon- 
tein na Delareyville. 


* 


@ Beroep bedank : 


DS. M. J. VAN SCHALKWYK van 
Bronkhorstspruit na Springs. 


DS. THOMAS F. DREYER van Voor- 
trekkerhoogte na Zuurfontein en 
na Melville. 


DS. D. J. DREYER van Mafeking na 
Brakpan, 


DS. D. J. DU TOIT van Florida na 
Roodepoort. 


DS. J. G. DU PLESSIS van 'Tri- 
chardtsfontein na Vanderbylpark. 


DS. J. B. J. VAN RENSBURG van 
Vryburg na Pretoria. 


DS. H. J. GEYSER van Tzaneen na 
Brakpan. 


DS. A. N. J. D. ALBERTS van Wes- 
rand na Pietermaritzburg. 


DS. C. J. MANS van Rustenburg- 
Suid na Melville. 


DR. A. J. G. DREYER van Newcastle 
na Volksrust. 


* 
@ Ds. Jac. v/d Berg. 


Ons verneem dat ds. Van den Berg 
van Edenvale wat siek in die hospitaal 
was, weer tuis is waar hy besig is 
om te herstel. 


Algehele herstel word hom  toe- 
gebid. 


* 
@ Mev. (ds.) '. H. v. Staden 


van Lichtenburg bly nog steeds siek. 
Haar sware beproewing duur nou al 
baie lank. Mag die Here haar sterk 
in die geloof en haar voordurend sy 
nabyheid laat ondervind. 


November 1965 


DIE HERVORMER 


Bladsy 16 








IN MEMORIAM 


In liefdevolle herinnering dink ons terug aan ons ontslape dierbares 


wat ons vooruitgegaan het en mou rus van hulle arbeid. Ons mis 


hulle mog steeds, maar treur mie oor hulle soos die ander wal 


geen hoop het nie. Ons dank God vir wat hulle deur sy genade 


beteken het. 


BOTES — Antonie Johannes Jurgens. 
'n -Jaar is byna verby vandat ons 
geliefde eggenoot, vader `en. groot- 
vader van ons weggeneem is in die 
ouderdom van 78 jaar na smartlike 
lyding van etlike jare, op 2 Novem- 
ber 1964. 


Ons bring hulde aan sy.voorbeeld 


as vader van sy huis en gewyde diens . 


1an sy kerk. 


Diepbedroefde eggenote, kinders en 
kleinkinders. 


— SS. M. Botes. 
Langkloof, 
Pk. Rankins Pass. 





JANSE VAN RENSBURG — Jakob 
Jakobus (Japie). Vier jaar is verby 
en onvergeetlik bly 6 November 1961 
toe skielik van ons weggeneem is ons 
dierbare eggenoot, vader en groot- 
vader. Ons is dankbaar vir sy lieflike 
nagedagtenis en herinnerings wat hy 
ons nagelaat het. Sy opregte Christe- 
like lewenswandel is vir ons 'n bron 
van inspirasie. 

Bedroefde kinders en 
kleinkinders. 


eggenote, 


— Miemie van Rensburg. 
Brits. 


EET MERE MERE OE ESE ENE ee EE EE EE EE EE ee EE SEERDE ER EE OE eg mg ee 


@ Die beproefde pastorie 
van Krugersdorp-Oos 


het hulle tweede seun, Gerrie, wat in 
dieselfde motorongeluk as die oudste 
broer, Willie, betrokke was, ook moes 
afstaan. Op 29 September 11. is ook 
hy oorlede na 'n verblyf van meer 
as 'n maand. in 'n bewustelose. toe- 
stand in die hospitaal. 


Mag ds. Roos en sy gesin as hulle 
in die diepte van hulle ellende en 
smart tot Hom roep, wat beskik oor 
lewe en dood, met die psalmdigter 
(130) ondervind dat Hy naby is en 
hoor. 


JANSE VAN VUUREN — Martha 
Catharina. Ons dierbare eggenote en 
liefste moeder, is reeds 'n jaar van 
ons af na die Vaderhuis met sy baie 
wonings. Herlank sien ons u weer. 
Verlangende eggenoot, kinders en 
kleinkinders. 





RYKAART — Cornelius Ewoud. Met 
tere verlange dink ons terug om 6 
uur in die oggend op 20 November 
1964, toe van ons weggeneem is my 
eggenoot, ons vader en grootvader in 
die ouderdom van 55 jaar na `n 
smartlike lyding van 3 jaar, waarvan 
die laaste dae smartlik was. 


Ons sal ook maar net saam met 
Job sê: ,,Ons weet, dat ons Verlosser 
leef”. 


Die verlangende eggenote, kinders 
en kleinkinders. 
—. Cornelia Rykaart. 
Rietfontein, 
Pk. Susterstroom, 
Bronkhorstspruit. 





SMIT — Jzak Jacobus. Een jaar van 
bitter eensaamheid is verby. Weereens 
swaai die hekke van herinnering oop 
en laat ons terugkyk na die verlede, 
na 'n mooi en gelukkige saamwees 
van 438 jaar. 

Verlangende eggenote, kinders en 
kleinkinders. 


Klerksdorp (voorheen Roossenekal 





€ Nuwe Skriba, Losberg : 


Neem asseblief kennis dat daar in 
hierdie gemeenee, na twee-en-dertig 
jaar, 'n ander skriba, weens die be- 
danking van die vorige, gekies is. Die 
voorgaande skriba het gevoel dat hy 
as gevolg van sy gesondheidstoe- 
stand nie kan voortgaan nie. 


Die vorige skriba was ouderling 
D. J. Bloem van Rietfontein, Foch- 
ville. 


Die nuwe skriba is ouderling J. 
J. Greyling van Negendestraat 18a, 
Fochville. 


UIT ANDER BLAAIE 


'N NUWE SLAG teen die Christen- 
dom in Indië deur die Hindo-owerheid 
is onlangs geslaan nl. dat as van die 
lede van die laagste Hindoe-kaste, 
die uitgestotenes, baie toetree tot die 
Christelike godsdiens, van geloofs- 
oortuiging d.w.s. die Hindoeisme 
prysgee terwille van 'n ander gods- 
diens, dan verloor hulle die onlangs 
verkrege voorregte van beperkte toe- 
gang tot die offisiële ampte. 


— Die Kruisbanier 








Haakse Garages (Edms.)Bph., 
h/v Pretorlus- en Bosmanstr,, 
Bus 769, Tel. 2-4817, Pretorla. 


“TERA 





. N H.W -Pers 


e Humanstraat 55 
e KRUGERSDORP 


e Telefoon 660-5916(7 

Tot groot waardering deur ons 
hele kerk, word daar in die laaste 
jare gesonde intensiewe aandag en 
ernstig teologiese denke gewy aan 
die kategese. 


Hierdie aandag en denke is deur 
toegerusde en bekwame teoloë. Om 
alleen maar te verwys na proefskrif- 
te, lesings en voorligting van drr. L. 
M. le Roux en J. 1. de Wet in hierdie 
verband, is al baie. 


'n Pragtige stuk voorligting op 
hierdie gebied is die ,MEMORAN- 
DUM IN SAKE ONS SONDAG- 
SKOOLSTELSEL” in Bylae bl. BB7 
vv, van die Agenda vir die vier-en- 
vyftigste Algemene Kerkvergadering, 
1964. 


Ons kerkrade en Sondasskole 
MOET hierdie studiestuk lees en be- 
studeer. 


'n Baie klein onderafdeling in hier- 
die studiestuk is aanleiding om nog 
wat daaroor te sê. Indien op hierdie 
puntjie nie nadruk gelê was deur die 
DAGBREEK EN SONDAGNUUS, 20 
Junie 1965 nie, en daarna weer in 
DIE HERVORMER, September 1965 
nie, kon dit dalk maar daarby gelaat 
gewees het. Kom ons kyk na die be- 
swaar in genoemde drie instansies. 


IN DIE MEMORANDUM BB.S, 
bl. 2 EN 3. word pragtig teologies 
verantwoord 'n beredeneerde funde- 
ving vir die kategese gegee waar dit 
as paraliturgiese element van die 
verkondiging verduidelik word. ,,Met 
para'itureies word bedoel: elemente 
wat self nie binne die ruimte en 
raamwerk van die erediens val nie 
en tog direk betrokke is op die ere- 
diens . Dit beteken dat daar 'n 
onlosmaaklike samehang is tussen die 
@vediens en hierdie verkondigings- 
elemente . . . Hierdie kategetiese on- 
derrig is dus eintlik nasorgwerk wat 
uit die erediens voortkom. Daarom 
kan die kategese die erediens nie ver- 
vang nie”. 


Dit word baie duidelik en ten regte 
in hierdie stuk gestel en uitgewerk 
dat sondagskool geen SKOOL sonder- 
meer is met sosiale hervorming. en 
gewone onderwys as doelstellings nie: 
maar a.dak. ook geen KERK in der 
waarheid in die sin van erediens of 
kinderkerk nie. ,,Die kategese (ook 
soos dit gestalte aanneem in die son- 
daeskool H. G. v/d Wo.) beweeg 
naamlik van sakrament na sakra- 


ment. Dit beklee dus 'n parallelle 
funksionele posisie met die predi- 
king”, 


Hierdie saak is in wese prinsipieel 
goed, Maar nou is dit vir my of ak- 


nog wat maar nie 


sente verder effens anders gelê moet 
word. Ek stem in: aksente is dikwels 
`n saak van eie smaak. En smaak ver- 
skil. Nogtans wil ek, met die nodige 
eerbied, op hierdie saak ingaan. 


In die Pastorale Rubriek, DIE 
HERVORMER, September 1965, bl. 9 
sê die skrywer: ,Die gewone werks- 
wyse by ons sondagskole en katkisa- 
sie is ongeveer so dat daar net vas- 
gestel word of elke kind sy voorge- 
skrewe werk geleer het .. . Maar dit 
alleen is nie genoeg nie. Daar moet 
nog iets bykom. Dit help nie as die 
kinders al die bybelgeskiedenis ken 
nie, maar hulle verstaan nie die be- 
tekenis van daardie geskiedenis nie”. 


Hieruit blyk dat die skrywer van 
die Pastora'e Rubriek die klem in 
die 'sondagskool op twee sake lê: 
KENNIS en BEGRIP. Tog blyk dit 
uit die oorheersende in hierdie ru- 
briek, in ooreenstemming met ge- 
noemde Memorandum dat die aksent 
EINTLIK die SWAARSTE 1ê op 
VERSTAAN (begrip). 


Dit spreek reeds uit die stelling: 
.Dit help nie as die kinders al die 
bybelgeskiedenis ken, maar hulle ver- 
staan nie die betekenis van daardie 
geskiedenis nie”. Die veronderstelling 
in hierdie stellings kan wees dat 
KENNIS nie begrip kin insluit nie. 
Dit is aanvegbaar. (Verder betwyfel 
ek of die ,gewone werkwyse by ons 
sondagskole (sê is) dat daar net vas- 
gestel word of elke kind sy voor- 
geskrewe werk geleer het”. As dit 
werklik wadr is, dat onderwysers in 
die sondagskool toesien dat die kin- 
ders hulle ,.teks” KEN. werklik KEN, 
uit die hoof — onuitwisbaar KEN — 
en niks meer nie, dan is daar al baie 
MEER gedoen as deesdae waar daar 
soms net so halfhartig en helpend 
tussen onderwyser en kind, die 
teks” eindelik opgesê is deur som- 
mige en dan volg 'n bleke poging tot 
verduideliking.) 


Sondaeskool/kategese as paralitur- 
giese gestalte van die verkondigine 
dra :- hierdie bipolêre karakter: die 
twee pole van KEN en VERSTAAN. 
Nou moet ons egter nie in die kate- 
gese wat met die eenheid van die 
menslike 'Tewe te doene het. die 
swaarste aksent altvd or die VER- 
STA AN-aspek denmr die kategase 1ê 
nie: ook nie voortdurend op die KEN- 
aspek deur die kategese nie. 


By die jong kind, in die eerste jare 
van sondagskool, het ons 66k te doen 
met die groot mens en ou mens — 
d&êrdie kind self oor séveel jaar later. 
Tn hierdie eerste jare het mens ook 
in die sondagskoolkategetiese onder- 
rig soos in die algemene opvoeding, 
te doen met fondamentlegging. Fon- 
damentlegging is vaste, blywende on- 
vervreembare onderbou en basis. Hier 

alles. 


sal die SWAARSTE aksent op onver: 
mengde, onverwarde en -verwarbare 
suiwere KENNIS gaan. 'n Kennis, sê 
goed ingeprent dat dit onverliesbaar 
is tot in die ouderdom. 


Hierdie KENNIS kan: 1) se'f be- 
grip meebring en 2) as basis en voor- 
vereiste die ganse lewe lank dien 
wanneer die swaarste aksent daarna 
verder op VERSTAAN gelê word in 
die kategetiese arbeid. 


Wie van ons ouer mense kan nie 
spreek van die 'seën van die Bybel- 
gedeeltes wat hulle NOUKEURIG 
woord-vir-woord van buite geleer het 
toe hulle klein was nie? Dis 'n on- 
berekenbare seën vir hulle wat doof 
en blind en eensaam geword het; vir 
hulle wat nog verder deel het in die 
verkondiging van die kerk — en wie 
het nie! Ek voel ons verwaarloos 
hierdie belangrike kant al meer en 
meer: miskien omdat ons vergeet dat 
die Heilige Gees behalwe deur die di- 
rekte HOOR en IEES ook deur 
HERINNERING van Gods Woord ons 
tot BEGRIP kan voer. JUIS omdat in 
finale instansie die swaarte klem op 
begrip moét lê, moet ons by die fon- 
damentlegging één saak wat by be- 
grip ingesluit is, baie ernstig neem: 
KENNIS. 


Wanneer die kerk met sy kategese 
die sondagskool stadium verby is en 
by die finale jaar katkisante kom, 
dan is die veronderstelling dat hulle 
die leerboeke, die , tekse” KEN. Die 
swaarste klem moet nou al oorslaan 
na VERSTAAN. Wat is egter die 
situasie vandag? — Omdat die 
swaarste aksent al van te vroeg af 
op begrip gelê is, met allerlei ver- 
duidelikings deur onderwysers kry jy 
katkisante met 'n warboel van ge- 
dagtes en verhale en storietjies maar 
nie KENNIS nie. Néu moet daar ge- 
sorg word vir sowel KENNIS as 
BEGRIP. Hierdie een jaar is te kort 
om die fondament heg te lê — die 
gevolg: nog 'n bleke poging tot ver- 
staanmaak op geen-KENNIS-basis. 
DAi4rna belydenis, diarna kerklos- 
heid, egskeiding ens. ens. 


Om die Sondagskoolkind te ver- 
seker dat hy in ieder geval sy ,teks"” 
nie om dowe neute leer nie. maar sin- 
vol op die erediens gerig is, is dit 'n 
loflike voorstel om sondagskool nader 
te bring erediens toe sodat die ,,on- 
losmaaklike samehang”, kan verstaan 
word. 


Want dit is wêdr dat sekere ge- 
beure simptome daarvan is dat hier- 
die ,onlosmaaklike samehang” dik- 
wels misken word. Gebeure soos: 
1) se kinders en onderwysers 
(wat) op Sondagmêre 'n kwartier 


* Sien langsaan 

voordat die erediens begin, die kerk- 
gebou in alle rigtings verlaat. Of 2) 
in gevalle waar die sondagskool na 
die erediens gehou word, . . . daag 
kinders en onderwysers by die kerk- 
gebou op wanneer die gemeente die 
slotsang sing. 3) Daar is selfs 'n paar 
gevalle bekend waar die sondagskool 
net in 'n lokaal op presies dieselfde 
uur as die erediens gehou word. Die 
grootste gemene deler by hierdie drie 
situasies is dat die sondagskool ten 
volle geëmansipeer is van die erediens 
van die gemeente”. 


Hierdie grondige analise in die 
MEMORANDUM asook die sekerheid 
dat die ,onlosmaaklike samehang” in 
sondagskoolstelsel verdiskonteer moet 
word, is een-en-al waar. 


Die voorstel tot oplossing van dié 
problematiek (emansipasie), hou eg- 
ter 'n verdere problematiek in sig. 


Om die Sondagskool bloot TEM- 
POREEL nader te bring aan die ere- 
diens, d.w.s. net n4 die diens, stem 
almal wel saam, is nog geen reële 
,naderbring” nie. So is 'n LOKALE 
naderbring (bv. dat dit in die kerk 
en nie in 'n skoolsaal gehou word 
nie) G66k geen inhoudelike ,,nader- 
bring” nie. Temporeel — lokale nader 
bring is nog geen inhoudelik — reële 
naderbring op sigself nie. 


Nou ontstaan die gevaar dat ons 
tot die ander uiterste gaan wat op- 
gesluit lê in die opskrif van DAG- 
BREEK EN SONDAGNUUS, 20 Junie 
1965: OGGENDDIENS EN SONDAG- 
SKOOL SMELT SAAM IN 'N.H. 
KERK. Wanneer die sondagskool sou 
ophou om 66k werklik skool te wees 
waar 'n ,teks” GEKEN moet word, 
word die moontlikheid geopen dat 
sondagskool erediens word. As son- 
dagskool ,SAAMSMELT” met og- 
genddiens, IS dit ook sê. Waar sê 'n 
saamsmelt kom, word sondagskool 
erediens en erediens sondagskool en 
beide 'n onwenslikheid, om dit sag te 
stel. 


Nou noop dit my om my hart te 
lug, want ek word benoud as ek in 
DIE HERVORMER, September 1965, 
Pastorale Rubriek, lees: ,As 'n predi- 
kant nou bereid is — en elkeen wat 
die welsyn van die gemeente op die 
hare dra behoort gewillig te wees 
dan kan die sondagskoolkinders die 
erediens bywoon”. S$é ver stem ek in, 
behalwe op twee punte: 1) Ouers en 
kinders MOET in IEDER geval 
ALTYD saam kerk toe gaan. Maar 
ek verstaan dat die ,,kan” literêre 
vorm is wat heenwys na 'n voorstel 
wat gaan volg. Goed. 2) Nou is dit 
juis wat my benoud maak wanneer die 
gewilligheid van 'n predikant vir die 
welsyn van sy gemeente gemeet word 
aan die uitvoering van: ,,Die predi- 
kant preek dan oor dié bepaalde Son- 
dag se les en teks ... Die Algemene 
Kerkvergadering en die Algemene 
Kommissie het alreeds besluit dat 
hierdie werkwyse gevolg behoort te 
word”. 

Die idee is haas onverbeterlik want 
daar agter lê die ,,onlosmaaklike 
samehang” tussen liturgiese en para- 
liturgiese gestaltes. Maar die metode 


dat ,,die predikant preek dan oor die ' 


bepaalde Sondag se les en teks” is 
nie die beste nie. Natuurlik sou dit 
by dra tot die VERSTAAN deur die 
sondagskool op d4iérdie dag van daai- 
die dag te teks. Dit op sigself is 
prysenswaardig. Verder sou dit ook 
dominees wat nie gedissiplineer stu- 
deer nie omdat hulle miskien voor- 
liefde het om oor ge'iefde teksies te 
preek ten goede 'n dwang oplê. Ten 
spyte van hierdie en miskien nog an- 
der voordele, wil ek graag die 
volgende nadele noem. 


Waar daar nou iets aan die ere- 
diens gedoen word m.b.t. die sondag- 
skool is dit met die swaarte klem op 
begryp in die sondagskool vir daardie 
dag. Terwyl alles in die erediens 
begryp en verstaan mOéét word, dra 
bgn. swaarder aksent van begrip IN 
DIE SONDAGSKOOL 'n verlies van 
verstaan in die latere lewe van dié 
sondagskoo'kind IN DIE EREDIENS 
omdat dié kind, toe dit tyd was in die 
sondagskool, die KENNIS nie sê be- 
klemtoon ontvang het, dat dit, nie 
alleen VIR dé&rdie dag nie maar vir 
alle eredienste verder, as basis kan 
dien vir die begryp nie. Die ,,onlos- 
maakilke samehang” tussen erediens 
en sondagskool moet m.a.w. nie 
maar net vir HIERDIE Sondag gelê 
word nie, maar vir ALTYD. DAAR- 
OM maak dit nie saak nie, inteendeel 
onderstreep dit die eenheid van 'n 
mens se |wee en van EREDIENSTE 
om vandag 'n ,teks” te KEN wat jy 
ENIGE TYD — nie juis nou nie — 
ten goede HET by uitleg en verkon- 
diging. Die hele neiging vandag in 
die algemene opvoeding, wil my voor- 
kom, neig na die begrip hier-en-nou, 
vergeet of ek oor tien jaar nog op 
'n vaste fondament kan profiteer. 


Daarom sal ek voorstel dat die 
,onlosmaaklike samehang” tussen 
erediens en sondagskoolkategese pre- 
sies sê — soos voorgestel deur 
MEMORANDUM en PASTORALE 
RUBRIEK — bewerkstellig moet 
word; maar op LANGTERMYN. 
D.w.s. die onderwysers vind uit by 
elkeen of hy/sy daardie dag se pre- 
diking beluister het, maar dié predi- 
king is nie voorskriftelik ,,die voor- 
geskrewe geskiedenis en teks vir die 
bepaalde Sondag” nie (Memoran- 
dum)! 


Sommige ander nadele van ge- 
noemde voorskriftelike prediking is: 


(1) In die prediking van die erediens 
is daar nie net KINDERS op 
wie die oog gehou moet word 
nie — ook krankes, oues van 
dae, slimmes, sosiale stande, 


aktuele sake, droogte, kommu- 
nisme, ouderlinge, diakens, pre- 
dikante ens. 


(2) Die liturg is nie gebonde aan 'n 
skema van die Raad vir Jeug- 
werk in sy prediking nie en kan 
ook nie deur dié Raad of `n an- 
der in sy tekskeuse voorgeskryf 
word nie om, onder andere, die 
volgende rede: i) Sondagaande 
is dit reeds kategismusprediking. 
Dié voorskriftelike hou miskien 
daArmee rekening. Goed. Maar 
wanneer kan dan 'n Bybelboek 
van voor tot agter in die predi- 
king behandel word, soos Calvyn 
gedoen het? Sal die Raad wat 
teksboekies opstel ook vir elke 
gemeente minstens een uit die 
vier Sondae van die maand 'n 
teks vir dope vir die kinders kan 
voorskryf ? 


(3) Wanneer die onderwysers en kin- 
ders nie hoef aan te sluit in die 
sondagskool by dié dag se predi- 
king nie, maar die prediking by 
dié dag se sondagskoolles — 
sodat die sondagskoolorganisasie 
nie voorskryf, dan loop dit kon- 
sekwent daarop uit dat ,,die les- 
uiteensetting in , Weiding ' 
preke (kan) wees . . . . 
(Memorandum). Behalwe Vvoor- 
dele wat dit kon hê, bring dit 
ook die gerieflike nadelige 
moontlikhede mee dat dominee —— 
ip.v. om geaktiveer te word tot 
dieper studie, dikwels juis haas- 
tig die preek of voorligting in 
, Weiding” aangryp, persoonlike 
smaak daaraan heg en siedaar: 
die preek vir Sondag is klaar. 


Behalwe die voordeel dat so 
n gemeenskaplike prediking 
dwarsdeur die Hervormde Kerk 
op 'n bepaalde Sondag, waar- 
deur 'n kind selfs met afwesig- 
heid van die tuisgemeente nog 
- in 'n ander gemeente sondag- 
skool toe kan gaan, en ander 
voordele, bring dit ook die nadeel 
dat die sondagskoolkategese ge- 
emansipeer kan bly van die ere- 
diens op daéérdie dag. Sé: `n 
Onderwyser of selfs kind kom as 
die kerk uitkom dé&r aan omdat 
'n buurman-dominee in die stad, 
veel korter preek, veel interes- 
santer en baie mooier dieselfde 
geskiedenis of teks behandel. In- 
dien die sondagskool aansluit by 
die prediking en nie andersom 
nie, bestaan hierdie moontlikheid 
nie. Buitendien kan 'n besoeken- 
de kind in 'n kerk ewe goed daar 
sondagskool toe gaan volgens 
onderhawige nuwe voorstel, want 
die sondagskoolteks is dieselfde 
en die prediking hoor hy mos! 


” 


(4) Onderwysers en kinders sal baie 
beter luister na die prediking as 
hulle weet dis onverwags en 


* Blaai om 





bladsy 18 


DIE HERVORMER 





November 1965 






















ID 


(ns Is die amptelike versekeraars van dle Stigting Dirkle Uys 


Ode 


Vir volledig-beplande 

RENTMEESTER VERSEKERAARS BEPERK 
Hoofkantoor: Rentmeestergebou, Bosmanstraat 219 
Telefoon: 3-1258, PRETORIA 

Boeke: 

daar op sedekundige gebied gedink 
word. Hy skrywe simpatiek, helder 
en insiggewend. Daarby kan 'n mens 
die werk met vertroue en vrymoedig- 
heid in die hand van 'n nog onrype 
studente 1ê. Die behoudende inslag is 
so sterk, want dit is 'in ver antwoorde- 
likheid geskrywe. 


As Protestantse teoloog slaag hy 
uitmuntend daarin om vir doeleindes 
van Oriëntasie met die sedekundige 
problematiek nie sy sedelike. oortui- 
ginge aan sy sedekundige denke op 
te dring nie. Dit is buitengewoon 
lofwaardig. Tog praat hy van 'n 
normatiewe etiek naas 'n deskrip- 
tiewe. Hiermee kan die ondergete- 
kende nie akkoord gaan nie. Alle 
etiek as sedekunde is 'n normatiewe 
aangeleentheid, want dit gaan oor 
normbeskrywing en normfundering 
en nie normvoorskrywing `nie. Die 
etiek is 'n normatiewe wetenskap: 
daar kan onmoontlik soiets as `n 
normatiewe. etiek indie sin van 'n 
normvoorskrywende wetenskap wees. 
In hierdie opsig verskil sowel de 
Bussy as die ondergetekende van 
hom. 


Die uitgewers het vir 'n stewige 
band, pragtige lettertipe en uitste- 
kende papier gesorg. 

Prof. C. K. Oberholzer. 


TJniversiteit van Pretoria. 

Boeke: 


Prof. dr. H. Jonker, ACTUELE 
PREDIKING, met medewerking 
van dr. J. J. Buskes, di. Jac van 
Dijk, Barthold van Ginkel, P. Lug- 
tigheid. Uitgewer G. F. Callenbach 
N.V.-Nijkerk, 261 blse. 


Soos die titel aandui het ons hier 
te doen met 'n geskrif op die gebied 
van die Praktiese Teologie. 


Die boek bestaan uit twee dele nl. 

(1) Die Prinsipieël--teologiese deel 
is geskrywe deur dr. Jonker self. Op 
heel oorspronklike manier behandel 
die skrywer sommige vrae wat in die 
prediking belangrik is. Na 'n inlei- 
ding waarin sekere sake, Soos o.a. 
aktualiteit en aktualisme verduidelik 
word, wys hy vervolgens op die ver- 
houding openbaringprediking; Skrif- 
prediking; Tradisie-prediking en wend 
hom dan tot die bespreking van die 
verantwoordelikheid van die prediking 
in die hede. 


TI. Die toeligting vanuit die prak- 
tyk is vervat in vier artikels wat deur 
die vier medewerkers heeltemal on- 
afhanklik van mekaar opgestel is. 


Vanselfsprekend kan in 'n boek 
van hierdie omvang nie alle vrae ra- 
kende die prediking behandel word 
nie. Vanselfsprekend sal ook nie elke 
leser met elke bevinding in so 'n ge- 
skrif saamstem nie. Die betekenis van 
die boek — van geen wetenskaplike 
boek — is nie daarin geleë dat dit 
alle vrae beantwoord of in alles in- 
stemming verkry nie, maar wel daar- 


Oor nog wat ...... 


DAAROOR GAAN VRAE 
WEES as wanneer hulle weet 
waaroor die prediking en die vrae 
sal gaan. Ek stem in, lgn. ge- 
bruik sal in elk geval 'n ver- 


beterde luisterende jong ge- 
meente hê as oor die algemeen 
vandag. 


(5) Ander onderwysers en kinders 
kan ook van die geleentheid ge- 
bruik gemaak om te sê: my 
voorbereiding vir hierdie teks is 
beter as daarie ou dominee sn — 
dus sal ek vandag nie diens toe 


gaan nie, net betyds vir die 
sondagskool wees! 
Ten slotte: Sondagskool moenie 


skool wees nie. Sondagskool moenie 
kerk wees nie. Sondagskool moet 
kerklike skool wees wat rekening hou 
met fondamentlegging vir die” ver- 
konding alle tye later. 


Ds. H. G. v/d Westhuizen. 
Viiegepoort. 

in dat dit tot nadenke prikkel en tot 
wetenskaplike ondersoek aanspoor. In 
hierdie opsig is die boek van dr. 
Jonker beslis geslaag. Daarom wil 
ek hom by al ons predikante aanbe- 
veel as lesenswaardig en sal ek hom 
in die toekoms vir die studente voor- 
skryf as bruikbare handboek vir die 
bestudering van die homiletiek. 


J. 1. de Wet. 


* 


WAAROM NU JUIST HET CHRIS- 
TENDOM, H. Kraemer, 1964, 
Callenbach-Nijkerk. Prys f4-50. 


In ons steeds kleiner wordende 
wêreld, sal ons hier in Suid-Afrika 
ook steeds meer bewus word van die 
bestaan van ander groot godsdienste 
in die wêreld. Daar is vandag weer 
baie mense in ons Westerse wêreld 
wat vra of al die godsdienste van die 
wêreld, die Christendom en al die an- 
der, nie maar almal uiting is van 
een en dieselfde waarheid nie en of 
almal nie maar verskillende weë is 
na dieselfde doel nie. As u 'n antwoord 
wil hê op die vraag wat die verhou- 
ding van die Christendom tot die an- 
der godsdienste van die wêreld is, 
moet u hierdie boek wat baie een- 
voudig, duidelik en interessant ge- 
skrywe is, beslis aanskaf. 


Ed Vd 
* 


Dr. P. A. BElderenbosch, ONTMOE- 
TING MET GOD, Rotondereeks, 
uitgegee deur G. F. Callenbach 
N.V., Nijkerk, 111 blse. Prys. 
Prys f4-50. 


Die boekie is 'n poging om die feit 
dat God werklik na die mense toe 
kom en met hulle in die ontmoeting 
tree, onder die aandag te bring. 


Eerstens wys die skrywer daarop 
dat die ontmoeting met God altyd 
plaasvind binne die ruimte en ge- 
meenskap van die kerk. Dit is sê om- 
dat die ontmoeting met God nie 'n 
vereensamende, maar juis 'n gemeen- 
skapstigende werklikheid is. 


Vervolgens bespreek die outeur die 
genademiddels, nl. woordverkondiging 
en sakramentsbediening as die 
middele waardeur God met sy ge- 
meente in die ontmoeting tree. Maar 
dit is blykbaar 'n taamlik algemene 
toestand dat mense nie meer nie ge- 
nademiddels as werklike ontmoeting's- 
media verstaan nie. Daarom soek die 
mense dan allerlei ,,gebeurtenisse” 
waarin hulle dan een of ander bo- 
natuurlike betekenis inlê en waaraan 
hulle die waarde van bewys, dat God 
nog in hulle lewe ingryp, heg. Omdat 
hierdie gebeurtenisse oopstaan vir 
allerlei willkeurige uitleg en inleg en 


ook oopstaan vir eventuele bygeloof, 
wys die skrywer die sg. ontmoeting 
deur gebeurtenisse af. Hy wil dat 
almal die genademiddels as ontmoe- 
tingsmedia soos God hulle bedoel en 
ingestel het, sal verstaan. 


Daar is baie verdienstelikheid in 
hierde boekie. Ongelukkig is daar ook 
dié dinge waarteen gewaarsku moet 
word bv. die skrywer neem sonder- 
meer aan — soos so baie vandag 
doen — dat die eenheid van die kerk 
poodwendig sigbaar moet wees. 


Die besware teen die boek kan 
egter nie sy verdienstes kanselleer 
nie. 


Die boek is nie net vir predikante 
nie, maar veral vir lidmate 'n m.i. 
noodsaaklike besitting. Mag dit 'n 
wye leserskring vind. 


J. 1. de Wet. 
* 


DIE DEKREET OOR EKUMENISME 
VAN DIE TWEEDE VATIKAAN- 
SE KONSILIE. Uit Latyn vertaal 
deur Lr. Th. van Haastrecht, O.P., 
BA. verkrygbaar by die Departe- 
ment vir Ekumeniese Aangeleent- 
hede, B.S.A.K.B., Pretoria. 


Een van die belangrikste oogmerke 
van die tweede Vatikaanse Kerkver- 
gadering, so word in die inleiding van 
hierdie geskriffie gesê, is om die her- 
stel van die eenheid tussen alle 
Christene te bevorder. In hierdie De- 
kreet gee die Konsilie van die Roomse 
Kerk 'n handleiding vir sy lede waar- 
volgens hulle moet handel om die een- 
heid met hulle ,,afgeskeie broeders” 
te bevorder. Die klem val op 'n sim- 
patieke en liefdevolle benadering van 
die afgeskeies, want sodoende ,,sal 
langsamerhand die hindernisse wat ' n 
volmaakte kerklike gemeenskap in die 
weg staan, oorwin word en al die 
christene sal in die gesamentlike vie- 
ring van die dankoffer saamgebring 
word in die eenheid van die ene en 
enige kerk. Dit is die eenheid wat 
Christus van die begin af aan sy 
kerk toebedeel het. Van die eenheid 
glo ons dat dit nog steeds bestaan in 
die Katolieke Kerk as iets wat sy 
nooit kan verloor nie en ons hoop dat 
die eenheid tot aan die voleinding van 
die tye van dag tot dag sal toeneem”. 
So sien die Konsilie dan die ver- 
wesenliking van die eenheid van die 
kerk in die terugkoms van die ,,af- 
geskeie broers” in die Roomse Kerk. 


As u meer wil weet oor die siening 
van die eenheid van die kerk van die 
kant van die Roomse Kerk, oor sy 
siening van die verskille tussen Pro- 
testante en Rooms-Katolieke, kan u 
gerus hierdie pamflet lees. 


EF. d. vast 

Die Transvaler se Kersfeesfonds. 


WAAROM DRA DIE FONDS DIE 
NAAM ,DIE TRANSVALER SE 
KERSFEESFONDS? 


Omdat die Voortrekkerpers deur 
medium van Die Transvaler die veld- 
tog loods ten behoewe van die beguns- 
tigde organisasies: Deur middel van 
Dit Transvaler word daar gedurende 
die maande November en Desember 
van tyd tot tyd artikels, deur 'n per- 
soneellid van die redaksie, geplaas 
wat daarop ingestel is om die lesende 
publiek in te lig oor maatskaplike 
toestande en te beinvloed om ruim 
by te dra tot die fonds. Alle bydraes 
word van tyd tot tyd erken in die 
koerant. Al hierdie dienste, asook die 
verbonde aan die ontvangs en uitbe- 
taling ens, word gratis deur Die 
Transvaler verrig. 


WIE WORD DEUR DIE FONDS 
BEGUNSTIG? 


Alle fondse wat ingesamel word, 
word in sy geheel oor betaal aan die 
welsynsorganisasies verbonde aan die 
Ned. Geref. Kerk en die Ned. Herv. 
Kerk. Hierdie organisasies is geregis- 
treer ingevolge die Wet op Welsyns- 
organisasies. 


WIE HELP MET DIE INSAMELING 
VAN DIE FONDS? 


Die volgende instansies het 'n groot 
aandeel in die organisasie en insame- 
ling van die fonds: 


i) Spoorwegvriende, Posvriende en 
Munisipale Kringe. Alle bydraes 
deur hierdie bronne ingesamel 
word in die fonds gestort. 


ii) Die 'Transvaler loods op eie 
koste 'n veldtog by besighede, 
en die bedrae so ingesamel vind 
ook sy weg, sonder enige af- 
trekkings, na die fonds. 


iii) Die welsynsorganisasies van die 
twee kerke het 'n eie taak om 
te verrig. Deur medium van 
kollekte-lyste word gemeentes, 
skole, poskantore, polisie en 
privaat persone genader vir 
hulle bydrae. 


jy) Sommige van die lyste kom in 
die hande van gewillige kollek- 
tante in die publiek, en op die 
wyse kry baie mense, wat nie 
by een van die ander organis- 
sies ingeskakel is nie, geleent- 
heid om 'n bydrae te maak. 


v) By wyse van straatkollektes, wat 
goedgunstelik deur munisipali- 
teite vir die fonds, toegestaan 
word. 


HOE WORD DIE FONDS VERDEEL 
TUSSEN DIE TWEE BEGUNS- 
TIGDE ORGANISASIES? 


Tit watter bron die bydraes ook 
al kom, vind dit sy weg na die fonds. 


Die totale bedrag ingesamel, word 
dan volgens 'n bestaande ooreenkoms 
tussen die kerke en met goedkeuring 


van die Raad van Trustees, aan die ` 


betrokke 
betaal. 


welsynsorganisasies  uit- 


WAARVOOR WORD DIE GELD 
GEBRUIK? 


Volgens beleid van die Departe- 
ment van Volkswelsyn en Pensioene 
moet welsynsdienste sover prakties 
moontlik binne kerk en kultuur ver- 
band gedoen word. Die twee kerke 
aanvaar die verantwoordelikheid om 
waar moontlik dienste aan sy eie lid- 
mate te lewer. Die welsynsdienste 
wat gelewer word kan beskryf word 
as liefdadigheid, armversorging of die 
diens van barmhartigheid. Wat die 
benaming ook al mag wees, bestaan 
dit hoofsaaklik uit hulpverlening en 
rehabilitasie. Hoewel hierdie dienste 
afsonderlik genoem word is dit in 
werklikheid een proses Daar kan wel 
tussen die dienste onderskei word 
maar dit is nie afskeidbaar nie. Hulp- 
verlening verwys in die meeste ge- 
valle na materiële behoeftes wat die 
gevolg is van een of ander probleem 
wat die noodtoestand veroorsaak het. 
Hierdie noodtoestand is gewoonlik die 
uiterlike teken van dieperliggende 
probleme wat tot 'n mate 'n persoon- 
like- of gesinsverbrokkeling, of al- 
twee veroorsaak het. Fondse is nodig 
om in die onmiddellike behoefte te 
voorsien. Hierdie diens is nie 'n 
middel op sigself nie, maar 'n middel 
tot 'n doel. Die doel is die rehabilitasie 
van die persoon of gesin. Om 'n per- 
soon of gesin te rehabiliteer is 'n 
ingewikkelde diens. Daar moet eers 
gesoek word na die oorsake van die 
probleem. Die probleme moet opgelos 
en uit die weg geruim word alvorens 
enige sukses met rehabilitasie bereik 
kan word. Hierdie taak eis kennis en 
vaardigheid. Om met sukses hierdie 
dienste te kan verrig is die kerke 
verplig om opgeleide maatskaplike 
werksters in diens te neem. 


Selfs gewone hulpverlening kan, 
indien nie oordeelkundig aangewend, 
meer kwaad as goed veroorsaak. Die 
is dan ook wenslik dat hierdie diens 
met groot oorleg en wysheid en met 
die oog op rehabilitasie, verrig word. 

Dit is gevolglik noodsaaklik om van 
vakkundige dienste gebruik te maak. 
Hierdie diens bring groot koste mee. 
Die Transvaler se Kersfeesfonds stel 
die kerke instaat om van die beste 
vakkundiges se dienste gebruik te 
maak, om ook 'so die diakens en 
sustersverenigings te help om hulle 
taak op 'n meer doeltreffende wyse te 


verrig. 


Kinderhuise en tehuise vir oues van 
dae, baat ook by die fonds. 


HOE WERK DIE STAAT EN 
KERK SAAM? 


Hierdie fonds stel die kerke in staat 
om as vennote van die staat, diens 
te lewer aan diegene wat hulp nodig 
het. Hierdie hulp is nie soseer 
materiële bystand as geestelike re- 
habilitasie wat in die meeste gevalle 
die oorsaak is van die noodtoestand 
aar die gesin of persoon verval 
iet. $ 


Die dienste is hoofsaaklik ingestel 
op voorkoming van verval en waar 
verval reeds ingetree het, die ophef- 
fing van diegene betrokke. Die staat 
dra ruim by tot hierdie taak by wyse 
van subsidie, maar dit is nie voldoen- 
de nie. Bydraes verkry deur Die 
Transvaler se Kersfeesfonds stel die 
opgeleide maatskaplike werkers van. 
die kerke in staat om hierdie belang- 
rike diens as volle vennote van die 
staat aan die gemeenskap te kan 
lewer. 


HOE KAN U HELP OM DEEL 
TE HE AAN HIERDIE 
BELA NGRIKE DIENS? 


Deur ruim by te dra to. die fonds 
en sodoende u dankbaarheid te getuig 
vir voorregte wat u geniet en terself- 
dertyd u medemens tot hulp te wees. 








VERE RBROTINIEG S 
in 
LEWENSKLEUR 


van u eie 


KIEKIE of NEGATIEF 


WE CAREY 
APTEKER 
Posbus 177 - Krugersdorp 








STOP AANBEE 


uwe, Amerikaans geformuleerde 
DE stop die pyn en gejeuk van 
aambeie binne 10 tot 2% minute. Die 
e, antiseptiese bestanddele laat 
geer, elde weefsels gou krimp en 
€esond word. Dan kan u in gemak werk, 
ry, loop en sit. de ed ulyding vandag 
Dog. oop OHINAROID by die apteek. 

'n Kerk, Radeloos, Luisterend, Biddend... 


REDE GEHOU BY DIE OPENING 
VAN DIE RINGSVERGADERING 
TE RUSTENBURG OP 11 MEI 1964 

deur Dr. P. J. Theo IXoekemoer 


Habakuk 2 vers I: ,Op my wag- 
toring wil ek gaan staan en op 'n 
skansmuur my stel, en ek wil 
speur om te sien wat Hy met my 
sal spreek, en wat ek op my klagte 
most antwoord". 


Daar is verskeie eksegete wat hier- 
die naam Habakuk aflei van 'n stam- 
woord wat ,OMHELSING” betaken, 
omhelsing met die hande. Ons het dit 
ook érens teëgekom dat hierdie ,om- 
helsing met die hande” 'n meer uit- 
gebreide sin kan hê, naamlik om die 
hand te WRING, inmekaar te vryf. 
Ons het gedink dat die hands dan 
ook GEVOU kan word, soos die aan- 
grypende gevoude hande op die 
skilderstuk van Diirer! Hierdie bete- 
kenisskakering van die naam Haba- 
kuk, kry meteens 'n merkwaardige 
sin wanneer ons die drie kort hoof- 
stukke van hierdie digter-profeet 
gaan lees. Ons sien hom daarin in 
drie lewenssituasies: 


1. 'n Handewringende Habakuk. as 
die simbool van 'n radelose 
kerk. 


92. 'n Handevouende Habakuk, as 
die simbool van 'n rustige en 
biddende kerk. 


3. 'n Habakuk wat omhels word 
deur (*ods liefdeshand, as sim- 
bool van die kerk wat deur 
Christus instandgehou word, 
trots die helse woede. 


Ons wil versoek dat u en ek hierdie 
drievoudige situasie in die lewe van 
'n mensekind, hierdie tot die uiterste- 
toe grenssituasies sal volg. Omdat dit 
'n profeet is wat hier worstel, bid €n 
vasgegryp word. is dit moontlik om 
die figuur van die kerk daaragter te 
sien. 


EERSTENS: Habakuk, die hande- 
wringende, soos 'n radelose kerk. 


Hy leef ongeveer ses honderd jaar 
voor Christus en skryf hier in die tyd 
vlak voor die val van Jerusalem, toe 
die donkerwolk van die vinnig op- 
komende Babiloniese ryk swaar oor 
sy volk en vaderland gehang het, die 
volk en die vaderland waaraan hy 
met al die vesels van sy liggaam en 
siel in liefde gebonde was. Hierdie 
oorlogswolk het dan ook weldra ge- 
kom, toe die Babiloniërs 597 voor 
Christus Jerusalem verower en SV 
volk in ballingskap moes gaan. Dit 
alles sien hy aankom Soos onweer. 

Die dreiginge van buite sy 
VADERLAND verskaf op sigself ge- 
noegsame rede vir hom as kind van 
sy volk om die hande saam te slaan, 
in radeloosheid te wring, want hoe 
SOU 'n klein volkie soos sy volk kan 
standhou teen die oormag van die 


Babiloniese magte? En terwyl die 
oormag oorkant die grense sterker 
opbou, kom die Gods-openbaring tot 
hom in die vorm van 'n Godspraak. 
So spreek die Here Here: , Want kyk, 
ek gaan die Chalders opwek, daardie 
kwaai en onstuimige nasie, wat trek 
deur die wydtes van die aarde om 
wonings in besit te neem wat aan 
hom nie behoort nie. Verskriklik en 
gedug is hy, van homself gaan sy 
reg en hoogheid uit, en vinniger as 
luiperds is sy perde en gouer as aand- 
wolwe, en op 'n galop kom sy ruiters, 
ja sy ruiters van ver kom hulle 
aangevlieg net soos 'n arend wat op 
sy prooi neerskist. Hulle kom almal 
om geweld te pleeg, die rigting van 
hulle gesigte is vorentoe ....” Aldus 
die aankondiging van die tugroede 
van God teen sy volk .. . en is dit 
nie 'n oordeel waarvoor hy terug- 
krimp in angs, terugkrimp soos die 
see se water. In angs wring hy sy 
hande: wringende hande, radelose 
bande! Dis ester nie al nis. DAAR 
IS OOK DIE DREIGINGE VAN 
BINNE. Hierdie vyand van binne die 
mure van sy volk is gesstelik en 
onsigbaar van aard en daarom nog 
meer gevaarlik as die ruiters wat 
Soos arende afvlieg. Hoe sien hierdie 
geestelike onsigbare vyande daaruit 
in soverre as wat dit beskryf kan 
word? 


(a) Daar is geweld, net waar hy 
kyk! Skrifverklaarders sê dat 
hierdis geweld ook dui op 
aanrandings. Wat gaan die 
einde daarvan wees? 


(D) Daar is onreg net waar hy 
die oë wend. Die reg vloei nie 
meer soos water nie en die 
geregtigheid soos 'n fontein 
nie. Wanneer 'n volk nie meer 
leef uit reg en geregtigheid 
nie, word hy tot op sy fonda- 
mente aangetas. 


(c) Daar is verwoesting en ge- 
weld; Juis waar die reg ont- 
breek is verwoesting en ge- 
weld die logiese uitvloeisel. 


(d) Daar is stryd en twis: `n Huis 
wat so lyk, sal val! 


(e) Die reg kom verdraaid te voor- 
skvn en het daarom sv krag 
verloor. of soos hier letterlik 
geskrywe staan: die reg het 
koud geword”, dit het be- 
swyk, dit het moeg geword. 


Wanneer 'n volk innerlik, geestelik. 
s6 daar uitsien, bestaan daar dan no 
werklik enige moontlikheid om vyande 
van buite af te weer. Sien u Habakuk 
die prediker? Handewringend staan 
hy daar, radeloos! 


Onder hierdie omstandighede trek 
die handewringende, radelose (Gods- 
man hom terug. Hy besef dat hy krag 


nodig het om staande te bly. Hoe het 
hy nie teen die tyd soos 'n Job of 'n 
Jeremia met God gestry nie? Here, 
waarom laat u my die onreg sien? 
Waarom? Soos die wagter op die 
wagtoring op die skansmuur VOORT- 
DUREND tuur na die horison, sonder 
om in valse gerusstelling terug te 
sit so gaan hierdie wagter op Sions 
mure, hierdie boodskapper van die 
geregtigheid, sy gespanne inmekaar- 
geslane hande nou losruk uit die 
greep van angs, totdat dit EV 
gevoude hande, biddende hande ge- 
word het. 


ONS HOOR HABAKUK BID: 


,Is U dan nie uit die voortyd nie, 
o Here, my God, my Heilige? Ons sal 
rie sterwe nie . . . Here, ek het die 
tyding aangaands U verneem, ek het 
gevrees. Here. roep u werk in die 
lewe in die midde van die jare; laat 
dit bekend word. In toorn, dink aan 
ontferming ... Sy Majesteit bedek die 
hemel en die aarde is vol van Sy 
lof .. . Hv tree op en laat die aarde 
wankel, Hy kyk en laat nasies op- 
skrik; verpletterd lê die ewige berg 
en neergesink die ou-ou heuwels . .. 
U trok uit tot redding van mn volk. 
tot redding van u Gesalfde. U ver- 
Vrysel die kop van dis huis van die 
goddelose . . . u deurboor met sv eie 
pyle die hoof van sv leiers wat storm 
om my te verstrooi .. ja. ek het 
gebewe waar ek staan. omdat ek rus- 
tie moes wag op die dag van bencad- 
heid, dat dit aanhreek vir “ie volt 
wat op ons 'n aanval maak ... j 


So het hv op sy bidplek stil ge- 
word voor God. .,En jy, wanneer jy 
bid, gaan in jou binnekamer. sluit 
jou deur, en bid jou Vader wat in die 
verborgene is, en jou Vader wat in 
die verborgene is, sal jou in die open- 
baar vergelde . ..” So het Habakuk 
se onrustige wringende hande veran- 
der in rustige gevoude hande”. Ek 
weet aan wie ek my toevertrou het, 
al wissel dan ook dag en nae. ek ken 
die Rots op wie ek gebou het, van 
wie ek al my heil verwag”. 


DIE OMHELSENDE HAND VAN 
GOD sien Habakuk met profetiese 
Dlik: ..U trek uit tot redding van u 
volk. tot redding van u Gesalfde!” 
Deur die krisis van ballingskap het 
God sv volk nie geheel en al verlaat 
nie. Die geloof wat gewek is in die 
hart van 'n Jesaia, dat 'n oorblyfsel, 
'n res sal terugkeer. het inderdaad 
plaasgevind. Uit hierdie res moes die 
Gesalfde gebore word op die tydstip 
dat dit God sou behaag om Homself 
in die gestalte van 'n dienskneg onder 
dies mense te woon. Habakuk spreek 
in sy gebed van die ,,redding” en van 

'n Kerkrsob! 


@ Vervolg vanaf vorige bladsy 


die ,Gesalfde'”. Dit is SUIWER Nuwe 
Testamentiese taal! Dit is die hand 
van God in omhelsende liefde! So 
lief het hy die wêreld gehad dat Hy 
sy Eniggebore Seun gegee het. Dit 
is evangelie! 


So sien ons Habakuk: Radeloos met 
inmekaar geslane hande! 


So sien ons hom: Stil vertrouend, 
hopend, biddend met gevoude hande! 


So verneem ons: Omhelsende han- 
de, reddende hande! 


Maar as gesant, as profeet, as 
Godsman staan en leef Habakuk nie 
as 'n individu nie. Hy is gesant, Dro- 
feet, Godsman, IN DIE KERK. Sy 
probleme is die problems van die 
kerk. 


'n RADELOSE KERK? Ja, die 
kerk is nog nie in die hemel nie! Die 
kerk is nog kerk op die aarde. Die 
kerk bestaan nie uit engele nie. Die 
kerk bestaan uit mense. Waar mense 
is, is probleme, ontsaglike probleme. 
'n Kerk sonder vlek of rimpel is die 
wensdroom van sektariërs. In die kerk 
is daar koringhalms maar ook on- 
kruid. Die onkruid kan soms welig 
tier op die akker van die kerk. Juis 
dan moet die kerk versigtig wees, in 
verantwoordelikheid voor God handel, 
sodat daar nie graanhalms in plaas 
van onkruid uitgetrek word nie. In 
Habakuk se tyd is die kerk radeloos: 
Geweld en aanrandings, onenigheid 
en twis, verdraaiing van die reg ens. 
is aan die orde van die dag. Dis soos 
water wat deurgebreek het; waar 
moet eerste toegestop word? Dis om 
radeloos te word! Die prediking val 
op harde aarde. Die mense is horende 
doof. Die geloofslewe het tot 'n abso- 
lute lJaagwatervlak gedaal; juis daar- 
om is ook die sedelike lewe van die 
gemeente laag. Wat moet 'n kerk 
doen onder sulke omstandiehede? 
Wat het Habakuk gedoen? Hy het 
op die plek gaan staan waar hy weer 
nuwe krag en moed kon vind, Hy het 
op die plek gaan staan waar Sy 
kwynende geloof weer versterk kan 
word. Sou u sê dat hy gaan bid het? 
Ta, inderdaad het hy gaan bid! Dis 
korrek. Maar hy het NIE in die 
eerste plek gaan bid nie. Hy het in 
die tweede plek gaan bid. Ons lees 
eerstes: ,.en ek wil speur (uitkyk) om 
te sien wat Hy met my sal spreek 
Ons lees DAARNA van die 
ANTWOORD van die mens, dit is 
sv gebed. Habakuk stel die spreke 
van God MET hom of IN hom heel 
eerste: daarna kom die gebed (ant- 
woord) op die spreke of Woord van 
God. Dis die gedragslyn van die kerk. 
Die kerk staan of val by die Woord. 
Daarna bid die kerk! 


Ons herinner ons dat daar enkele 

jare gelede 'n referaat voor 'n predi- 
kantevergadering van ons kerk gehou 
sou gewees het oor die onderwerp: 
Hoe word ons weer `n biddende 
kerk?” Om een om ander rede is die 
referaat nie gehou nie. Inderdaad: 
Dit sou geen maklike taak wees om 
hieroor te spreek nie. Dis egter nood- 
saaklik dat ons WEL hieroor sal 
spreek, want die woordjie ,,weer” im- 
plisesr die sondebelydenis dat die 
kerk NIE MEER biddende kerk is 
nie. Die kerk was dit miskien in die 
verlede, maar het daar ,,uitgeval”. 
Hoe moet die radelose kerk, die kerk 
met wringends hande, weer `n eg 
biddende kerk word, waar die hande 
gevou word? In die figuur van Ha- 
kakuk vind ons ten minste een vaste 
vooropstaands en belangrike saak: 
Die kerk sal geen biddende kerk kn 
wees voordat die kerk mie `n 
LUISTERENDE kerk geword het nie. 
Vroomheid sonder die Woord van God 
is geen vroomheid nie. 'n Gebed son- 
der begeleiding van die ,eers luister”, 
kan ook `'n verkeerde gebed wees 
(Jakobus). Nadat Habakuk van God 
gehoor het, kon hy WERKLIK ant- 
woord. Dis Woord van God staan bo- 
kant die mensewoord soos die hemel 
staan bokant die aarde! 


Gemeente, dit lyk my nie vergesog 
om te beweer dat ons in talle opsigte 
tans die tydgess van Habakuk onder- 
vind het. Ons as kerk staan eintlik, 
as ons eerlik wil wees, in baie op- 
sigte radeloos. Ons is radeloos oor 
die $én groot tragiese FEIT: Die 
kerk het sy lewende kontak met dis 
root massa van sy lidmate verloor. 
Laat ons dit nou maar in alle dee- 
moed en skuld voor God erken. Ons is 
GEEN sogenaamde Godsdienstige 
volk nie en ons woon ook nog minder 
in `n Godsdienstige land! Ons weet 
eintlik geen raad met die massas 
wat Sondae verby die kerk beweeg op 
pad na wie weet waarheen. Ons stig 
Evangelisasierade om witmense te 
kersten, ons het 'n rapport voor ons 
Ringsvergadering oor die bearbeiding 
van buitekerklikes! In hoeverre het 
ons egter al daarin geslaag om werk- 
lik tot die kern van die saak deur 
te dring? On elke vlak van die kerk- 
like lewe heers daar `n groot mate 
van radeloosheid. Laat elkeen van ons 
maar ons eie gemeente as voor- 
beeld neem: Gee asseblief raad om 
ons kerkbesoek te verbeter: dis uiters 
swak! Ges asseblief raad, want selfs 
kerkraadslede sit op die stoep terwyl 
die erediens in die kerk aan die gang 
is. Gee raad, die leë banke roep dit 
uit! Gees raad teen die louheid en 
kouheid en onverskilligheid van 
mense wie se name in die lidmate- 
register opgeteken is! (ee raad om 
die kerkskulde af te betaal! Gee raad 
om die sterwende Jongeliede-vereni- 
ging met lewe te vul. Gee raad om 
die twintigtal susters in die groot 
gemeente uit te brei. Gee raad om 
die regte Sondagskool-onderwysers/ 
esse te bekom. Gee raad, want mense 
wat in die katkisasieklas sit, het nog 


nooit gehoor van Jakop of Paulus nie! 
Ons herhaal: Op elke vlak van die 
kerklike lewe is raad nodig. Predi- 
kante en kerkraadslede wring die 
hande: waarheen gaan dit alles, want 
vir God en sy gebod is daar geen tyd 
nie! Talryk is die vyande van hierdie 
aard. Hulle is BINNE in die kerk. 


Ons leef in die tyd van Habakuk! 
'n Swart ,,Babiloniese” ryk van meer 
as twee honderd miljoen maak inder- 
daad gereed. Een present van die 
lands-inkomste moet afgegee word 
vir die ,,bevryding”. Dis die vyand 
van buite. Die rigting van hulle ge- 
sigte is vorentoe, sê Habakuk. Die 
rigting van hulle gesigte is na die 
Suide, sê ons. Wat gaan ons doen? 
Sou ons begin om die hande in me- 
kaar te wring? Sou ons in hierdie 
radelose houding bly staan? Waar is 
ons wagtoring, ons skansmuur? Het 
ons ook 'n ander muur behalwe ons 
militêre slaankrag? Weet 'n volk, 
waarvan die huis-altaar geblus is, en 
die kerkgang tot 'n sleurgang ge- 
word het, dat DIE WOORD VAN: 
GOD die wagtoring en die skansmuur 
is? 


Ook die ,nieu-Babiloniese ryk” het 
vandag sy kop uitgesteek! Hy kom 
in die gestalte van 'n engel van die 
lig en pleit vir ,human rights”. Soos 
'n Wolpe in priesterklere trek hy sy 
toga aan. Hy is vriendelik en geseglik 
en vol van menslike ontferming. Wat 
myne is is joune, en wat joune is, is 
myne. Hy wil die kerk gebruik om 
sy doel. te bereik. Wie sal instaat 
wees om hierdie mees gevaarlike 
vyand uit te ken en hom op sy naam 
te noem? ) 


Wat sal die kerk nou doen? In 
radeloosheid die hande wring? 


Soos Habakuk rasend geword het, 
so bestaan daar vir ons, menslik ge- 
sproke, ook alle rede om self rasend 
te word. Van BINNE ondervind ons 
die vyand aan ons eie lyf! Van 
BUITE lê hy en loer netsoos 'n arend 
wat op sy prooi gaan neerskiet. Sal 
ons dan maar die hande vou en bid? 
Ja, laat die kerk weer 'n biddende 
kerk word, maar dan op een uitdruk- 
like voorwaarde: EERS luister na, die 
Gods Woord, om pas DAARNA die 
nood van ons hart uit te stort, met 
gevoude hande! Sonder hierdie luister 
is gevoude hande niks anders as slap 
hande nie. 


Het Habakuk nie juis 'n greep 
gehad op die lewe van Paulus deur 
hierdie gevleuelde woord nie: ,Maar 

na 


Indrukke van 'n 


KRITIESE OPMERKINGS: 


Wanneer ons hier enkele kritiese 
opmerkings maak dan is dit nie die 
bedoeling dat dit die laaste woord 
wil wees nie. Dan doen ons dit ook 
met die besef dat ons waarnemings 
foutief kan wees, (hoewel ons probeer 
het om dit te kontroleer) en dat ons 
waarnemings nie absoluut veralge- 
meen moet word nie. 


Dit het tot ons deurgedring hoedat 
tradisies 'n groot hindernis kan wees 
in die lewe en die doeltreffendheid 
van die kerk. Engeland het 'n eeue- 
oue geskiedenis en die Christelike 
kerk bestaan vir eeue al in die land, 
bewys daarvan is dat daar drie bis- 
koppe uit Engeland op die sinode van 
Nicea 325 na Christus sitting gehad 
het. 


As daar 'n land in die wêreld is 
wat tradisievas is dan is dit Engeland 
en bygevolg ook die kerk. Persoonlik 
het ons nie besware teen tradisies as 
sodanig nie maar as tradisies van 
die kerk nie op Bybelse gronde berus 
nie en bowendien totale voeling ver- 
loor het met die omstandighede waar- 
in die kerk lewe, dan is dit niks an- 
ders as boeie om die gang van die 
kerk in te perk nie. Ons noem enkele 
voorbeelde: Die feit dat die Angli- 
kaanse Kerk die Staatskerk is, het 
vir hom voordele gebring maar ook 
baie nadele. (Ons kan dankbaar wees 
dat daar OFFISIEËL geen staatskerk 
in Suid-Afrika meer bestaan nie.) As 
'n mens bedink dat die kerklike or- 
ganisasie, Kerkorde ens. deur wet- 
gewing van die parlement gereël 
word en dat dit nie verander kan 
word behalwe deur wetgewing nie, 





n lerk is ie 

die regverdige sal uit die geloof 
lewe?” En het Habakuk nie met 
hierdie woord 'n Maarten Luther, wat 
in die donker rondgetas het, weer die 
weg na die Lig gewys nie? Dat die 
regverdige UIT DIE GELOOF sal 
lewe, is die omhelsende arms van 'n 
hemelse Vader, 'n Vader wat sy kind 
na al die ontberinge, reeds ver sien 
aankom en hierdie kind dan tegemoet 
tree om hom tuis, terug welkom te 
heet. Dis die uitkristallisering van 
die liefde van God, wat daar in Chris- 
tus Jesus onse Here is. HY is die 
Gesalfde van “od! 


Sal 'n kerk slegs in radeloosheid 
die hande wring? Nee, dit tog nie. 
Sal 'n kerk, LUISTEREND die hande 
vou en bid? Ja, dit tog wel. En kyk, 
'n Vaderhand gryp hierdie kerk om- 
helsend vas. — Amen. 


Rei 
dan besef mens hoe moeilik hervor- 
ming kan deurgevoer word. 


Die beskermheerstelsel oor ge- 
meentes is 'n ander voorbeeld. Soms 
is 'n persoon beskermheer van 'n ge- 
meente wat hy kragtens erfreg ont- 
vang het, en waaroor hy toesig be- 
hoort te hou en dié werk wat daar 
gedoen word en dit het al gebeur dat 
so 'n beskermheer nie meer 'n Chris- 
ten is nie — die nadele en wanprak- 
tyk wat daaruit voortspruit is van 
selfsprekend, maar die tradisie maak 
verandering onmoontlik. 


Vanselfsprekend is die gemeentelike 
lewe rondom die kerkgeboue opgebou. 
Die meeste kerkgeboue is baie eeue 
oud, dis dikwels indrukwekkend en 
romanties maar dit is meestal lankal 
nie meer doeltreffend nie. Van his- 
toriese oogpunt is dit besonder in- 
teressant maar dit adem 'n neer- 
drukkende atmosfeer vir die moderne 
mens en hoe vreemd dit ook mag 
klink ons het onwillekeurig onder die 
indruk gekom dat dit die gemeente- 
like lewe van nou terug help verplaas 
na vroeë tye en toestande lewer wat 
die kerklike lewe onwerklik maak. 
Ons stelling word deur die moderne 
katedraal van Coventry en die dina- 
miese gemeentelike lewe daar bewys. 


Daar is die gedagte uitgespreek 
dat hulle dankbaar is dat die ou 
katedraal deur bomme verwoes is SO- 
dat met die bou van die nuwe kate- 
draal die kerklike lewe geleentheid 
gekry het om hervormings in te 


. bring wat vroeër onmoontlik was. 


Terloops — ons het net gewonder 
watter godsdienstige waarde dit het 
dat daar so baie naamplate en ge- 
denkplate ter ere van mense in die 
ou kerkgeboue aangebring is! 


Die volgende opmerking wat ons 
waag om te maak gaan oor die 
prediking en ons vra vriendelik as 
hierdie opmerking onder die aandag 
van die persone kom wie dit raak, 
hulle moet aanvaar dat dit met goeie 
bedoelinge gemaak word. 


Die preke wat ons elke Sondag vir 
twee maande beluister het, vertoon 
na ons beskeie mening, gebrekkig te 
wees. Behalwe twee uitsonderinge is 
daar geen poging deur die predikers 
aangewend om goedgefundeerde By- 
belse uitleg te maak nie. Ons kan die 
preke as ,kapstok” preke beskrywe. 


Teksprediking, Skrifuitleg, behoor- 
like eksegese het ons gemis. Ons ge- 
dagtes het onwillekeurig na die 
Heidelbergse Kategismus terugge- 
gaan wat bely dat die kerk van Jesus 
Christus versamel en in standgehou 
word waar sy Woord REG GEPRE- 
DIK word en die sakramente bedien 
word, en ons het gewonder as die 
swak prediking algemeen is en dalk 
lank aan die gang is, hoeveel skuld 
die kerk self nie dan daaraan het, 


Engeland en 


Europa 


— deur — 
DS. J. A. SWANEPOEL 


(TIT) 





dat Engeland in `n na-christelike tyd- 
vak lewe nie. 

Hoeveel onrusbarende tekens van 
verval van die kerk in ons vaderland 
moet nie direk gekoppel word aan 
verkeerde en lomp en onverstaanbare 
in oppervlakkige prediking nie? Is 
ons nie te selfversekerd dat ons wel 
die Heilige Skrif reg uitlê en toepas 
nie? Is ons voorstelling van die 
GEKRUISIGDE CHRISTUS” die 
“GEKRUISIGDE CHRISTUS” wat 
die Skrifte bedoel? Dit sou ons be- 
skeie advies aan ons mede-gelowiges 
en kollegas in Engeland wees dat 
hulle meer erns met die prediking 
moet maak en dat DIT juis die ge: 
gewe middel is wat vernuwing moet 
bring. As die standaard van die pre- 
diking nie verhoog word na beter 
skrifuitleg en eerlike toepassing 
daarvan nie moet hulle nie wonders 
verwag om die volk te kersten nie. 

Dit bring ons by die volgende punt 
nl. ons het ook 'n gemis gevoel aan 
profetiese gesag in die prediking en 
die optrede van die kerk. Daar is 'n 
gebrek aan die wete dat die kerk 
preek en werk (solank as wat sy 
werklik in sy Naam optree en ge- 
hoorsaam aan Hom lewe) met die 
Outoriteit van Jesus Christus, die 
Koning van alle konings en die Heer 
van alle Here. 


Sou die kerk of predikers bevrees 
wees dat wat hulle sê aanstoot gee? 
Hoe vervul die kerk haar profetiese 
taak t.o.v. die klasse verskille wat 
formeel verwyder is, maar nog diep in 
Gie siel van die volk lewe? 


Het die kerk of die prediking al 
uitgewys dat dit sonde is dat die 
rykes ywerig hulle self verryk er 
hulle finansiële bronne nie ook diens- 
baar stel aan die gemeenskap nie? 
Het die kerk of die prediking miskien 
al gewys op die selfsugtige motiewe 
van vakbonde en die gebrek aan ar- 
beidstrots by baie werkers? Ons weet 
te min om daaroor 'n opinie uit te 
spreek, maar ons het tog die indruk 
gekry dat die prediking en die op- 
trede van die kerk te min laat blyk 
van die dryfkrag wat agter die pro- 
fete van die O.T. se optrede en predi- 
king gelê het. Die kerk moet daarteen 
waak — en nie net in Engeland nie 
— dat die opdrag wat hy het nie 
doodgesmoor word deur sg. diplomasie 
of deur die vrees dat sg. dalk aan- 
stoot sal gee nie. 

Kompromie met die volk of klas of 
owerheid hou vir die kerk in ewe- 

groot bedreiging in of dit in Enge- 
land of in Suid-Afrika of in Indië is. 
'n Buitestaander wat meer objektief 
is, sien die gebreke van iemand an- 
ders makliker raak. Dit geld sekerlik 
ook van die een kerk tot 'n ander. 
Ons stel hierdie saak om nie fout- 
vinderig met die Anglikaanse kerk 
te wees nie maar ook dat dit mag 
dien om onsself te ondersoek en as 
kerk ons voortdurend self af te vra 
waar is ons besig om te kort te skiet. 
Persone en kerke kan ook uit die 
foute van andere leer. 


Dit bring ons by die volgende kri- 
tiese opmerking wat gaan oor die 
stand van die teologie in Engeland 
soos ons dit waargeneem het. 


Daar is 'n twintigtal teologiese op- 
leidingskolleges in die land. Hier volg 
studente `'n tweejarige kursus in 
teologie. Ongeveer die helfte van die 
studente wat inskryf, is nie gegra- 
dueer nie. Die teologiese standaard 
moet noodwendig daaronder ly — die 
prediking wys dit ook aan na ons 
beskeie mening. 


Op ons vrae aan 'n teologiese lek- 
tor in die Nuwe Testament en Chris- 
telike Etiek het hy die volgende 
beeld gegee. Die kerk beoefen sy EIE 
TEOLOGIE en neem nie veel kennis 
van wat daar teologies op die vaste- 
land van Europa gedoen word nie. 
Die Europese teologie is volgens 'n 
ander segsman te abstrak. Toe ons 
'n paar Hollandse teoloë genoem het 
wat bekwame vakmanne na ons me- 
ning is, het dit geblyk dat hy nie 
van die bestaan van sulke mense weet 
nie. Toe ons hom gevra het hoe hy 
die teologie van Engeland sou karak- 
teriseer het by geantwoord: ,,Die 
kenmerk van die Engelse teologie is 
om van uit die praktyk teologie te 
beoefen”. Dit het ons laat wonder 
en onwillekeurig laat terug dink na 
'n predikantebroederkringvergadering 
waar 'n teoloog van ons eie kerk die 
opmerking gemaak het: ,Ja, maar 
nou sit ons met nie praktiese pro- 
bleme, waarmee ons rekening moet 
hou!” Net asof die menslike praktyk 
of die praktiese probleme die waarde 
en die waarheid van die goddelike 
Woord mag bepaal! Dit het ons meer 
tot die besef gebring hoe gevaarlik 
dit is dat daar hedendaags gepraat 
word dat ons hier te land ,,n EIE 
TEOLOGIE” moet beoefen — en dan 
kom dit eienaardig genoeg van teoloë 
wat hulle doktorsgrade in die buite- 
land verwerf het — want as met EIE 
teologie bedoel word, 'n teologie 
waarvan die inhoud deur plaaslike 
omstandighede gevorm word, en dit 
is klaarblyklik die bedoeling, dan het 
ons geen reg om die begrip ,Bybels- 


Reformatoriese teologie” te gebruik 
nie en dan kan ons kwalik nog van 
TEOLOGIE praat. Die waarheid en 
die inhoud van die goddelike Woord 
hang nie af van. die feit dat jy in 
Switserland of in Madagaskar woon 
nie. Daaraan kan niks verander word 
nie en daarvan mag niks weggelaat 
of bygevoeg word nie. Die betekenis 
van die goddelike Woord kan nie 
verander word soos plaaslike omstan- 
dighede dit wil hê nie, dit dra die 
universele waarheid dwarsdeur ruim- 
te en tyd. 


(Vervolg.) 











Korrespondensie 


ANTWOORD AAN DS. JOH. 
DREYER INSAKE VUURPYLE 


In Die Hervormer Mei 1965 insake 
vuurpyle lansering na die wolke, `n 
lesing deur ds. Joh. Dreyer voor die 
Ring van Makwassie 6 Maart 1965 
en ook sy skrywe in Die Hervormer 
Junie 1965. 


U beweer om die vuurpyl na die 
wolke te skiet is nie sonde nie mits 
jy nie God uitskakel nie. Nou hoe u 
dit gaan bewerk gaan my verstand te 
bowe. Want as u net daaraan dink 
om 'n vuurpyl te skiet na die wolke 
(net die gedagte) dan het u al klaar 
God uitgeskakel volgens sy Woord. 
In Genesis 2 vers 5 lees ons God het 
Dog nie laat reën op die aarde nie. 
Amos 4 vers 7: Alhoewel Ek reën van 
julle af teruggehou het ens. en ook 
vers 8 en waar u aanhaal dat die 
wolke by die aarde behoort, hulle 
ontstaan uit vog of dampe uit die 
see, wil ek u Amos 5 vers 8 noem. 
Wat die waters van die see roep en 
dit uitgiet op die aarde, Here is sy 
Naam, maar volgens u skrywe behoef 
die Here dit nie meer uit te giet nie. 
Ons sal dit nou self doen, op 'n plek 
waar ons wil en op ons tyd en nie 
meer op God se tyd of bestemming 
vir ons vertel waarvoor son, maan en 
nie. 


In Genesis 1 vers 14 tot 18 word 
vir ons vertel waarvoor son, maan en 


sterre daar is. En op geen plek in die. 


Bybel staan dat die wolke onderwor- 
pe is aan die mense nie, dit is alles 
weg van die aarde af en behoort dus 
nie aan die aarde nie. Sonstrale vang 
ons op die aarde op, ook lig en water, 
medisyne is vir ons geleer om te ge- 
bruik. Alles wat op aarde is kan ons 
ontwikkel en onderwerp. Die weten- 
skap is baie goed op sy plek, maar 
die woord wetenskap staan op baie 
plekke vir die woord sonde. Ons weet 


wat die wetenskap sal reik tot aan 
die hemel, maar ons weet ook dat 
God sal lag vir die dwaasheid van 
die mens. (Die wetenskap.) 


Stel u voor 'n Christenvolk wat 
vuurpyle laat installeer op elke plaas, 
biddende vir wolke en ook om die 
vuurpyle te sien. Nee, Ds. ek sal u 
sê, skakel die vuurpyl heeltemal uit 
en skakel God in en bid en glo en Hy 
wat die ganse heelal regeer sal voor- 
sien. Want 'n kragtige gebed vermag 
veel en waarom moet ek dan -vuur- 
pyle skiet na die wolke om nog meer 
sonde te doen. 


Terwyl die God wat die heelal 
regeer na sy wil en welbehae, genadig 
is oor almal wat in die geloof en 
gebed tot Hom kom. 


J. H. Le Roux, 
Privaatsak 1088, 
Rustenburg. 


Naskrif deur die redakteur: 


Die br. lê ons bewerings in die 
mond wat ons nooit gemaak het nie 
bv. volgens u skrywe behoef die 
Here dit nie meer uit te giet nie”. 
Nêrens het ons gesuggereer dat die 
wolke gebid moet word, soos die br. 
blykbaar bedoel met die woorde: 
,biddende vir wolke”. As dit in 'n 
diskussie so gaan, dan is dit tyd 
dat dit beëindig word, wat ons hier- 
mee doen. 





UIT 
ANDER 
BLAAIE 


OM DIE LAASTE SPORE VAN 
DIE GODSDIENS UIT TE WIS het 
daar in China van owerheidsweë `'n 
nuwe dekreet uitgekom wat gemik 
is teen die Sondagskool en die doop. 


Die een maatreël is dat die kinders 
geen godsdienstige opvoeding mag 
ontvang voor hulle 18 jaar oud is nie. 
Die hoop is dat hulle dit dan ook nie 
meer sal begeer nie. 


Die ander maatreël is dat 'n predi- 
kant voor hy iemand doop die ver- 
sekering aan die kommunistiese 
owerheid moet gee dat die gedoopte 
nooit die een of ander wet van die 
kommunistiese owerheid sal oortree 
nie. 


Wie kan hierdie versekering gee, 
te meer daar 'n mens nie weet watter 
nuwe wette teen die godsdiens nog 
deur die anti-goddelike kommunis- 
tiese regering uitgevaardig sal word 
nie. 

— bied aan — 


* 95.62% LEO Dolomitiese Land 
boukalk. 


%* 96.6% ALLESCA Super Kalsi- 
tiese LbDk. 


* Ru-kraalmis. 

Geen vertraging 








ONDERSTEUN ASB. 
ONS ADVERTEERDERS 

Rip PRODUKTE 
(Cidoli-eENEURSPRODUKTE (EDMS.) BPK. 


(Besturende Direkteur P R. de Jager! 
Tel. 27-5634. Rlchardweg #é, Industria-Noord, Roodepoort, Bus 132, Pk. Newvllk.. dat. 





$koolsaal-opvoustoele speslaal ontwerp om enkel ef 
in reekse ven 2 en meer gebruik te werd met ef 
sender armleunings. 









Keuse uit 'n groot verskeldenbeld 
eere ven e hoogste gehalte 
kunsleer. Uitgedrukte e vir 
beskerming van opgestopte sitte en 
rugleunings.- 


n Persoonlike besoek val afgelê werd deur os tegnki ep 
R l PRODUKTE VIR KWALITEIT 








WASSERY APPARATE 


MOE ot 


NUUTSTE TIPE 


. 


— ALLERHANDE SOORTE EN GROOTTES 
VOLLEDIGE TOERUSTINGS VIR ALLE DOELEINDES 

BAIE BILLIKE PRYSE EN TERME 

PERSOONLIKE BESOEK EN ADVIES, SONDER ENIGE VERPLIGTING 





TROMP en KIE 


D IG R BA N 
Posbus 3430 
Foon 81-38788 


KAAPSTAD 
Posbus 3569 


Eoonp 27191 


Meld asseblief ,,Hervormer” 

Pl Y NAS E MAG SIES 


OTTO se 


VYF - AKSIE 
SENUWEE PYN POEIERS 


Prys: 1i%c. en 87%c. 





Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en elkeen vir 'n sekere 
doel. 

Duisende word elke dag vervaardig 
en verkoop. Is u een van die ver- 
bruikers? Indien nie, probeer OTTO'S 
vir Hoofpyn, Jig, Rumatiek, Verkoue, 
Heupjig, Koorsagtigheid en enige 
ander pyn. 

OTTO'S verlig pyn binne enige oom- 
blikke. OTTO'S bring genesing aan 
en verban pyn. OTTO'S verskaf deur- 
settingsvermoë. OTTO'S kalmeer en 
voed die senuwees. OTTO'S breek 
verkoue en koors. 





A's daar nie pyn en moeilikheid in die 
wêreld was nie, sou alles uit pret 
bestaan het. Ongelukkig is die 
grootste vyande PYN. Die vyand van 
alles wat leef en asem haal. Ja, pyn 
wat genot vernietig, die lewe bemoei 
en swartgalligheid verwek en selfs 
kan lei tot senuweewrakke. 
Maar vra uself of dit nodig is in die 
moderne wêreld. Nee, glad nie! Hou 
net 'n pakkie OTTO 'se poeiers byder- 
hand, die vyf aksie poeier, wat pyn 
se moses bly, die senuwees kalmeer 
en lewenslustigheid verskaf. 





Na jare van navorsingswerk 


bied ons u aan 


OTTO SE BOEGOE EN 
JENEVER PILLE 


om die Niere en Blaas te 
reinig. 
Prys: Soe 


Boegoe en Jenever is welbekend. Ook 
die mediese waarde en smaak. Maar 
in smaaklose Pil vorm, is dit 'n heel 
ander storie. Die Pille is saamgestel 
grotendeels uit die ekstrake van 
Boegoe en Jenever met ander stowwe 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met Otto se 
vyfaksie senuwee en pyn poeiers te 
gebruik. 


| 

Dr. Collin se Pille 


Piys: oa 
VIR GAL EN LEWER 


Blakende gesondheid is die TEEN- 
OORGESTELDE van die volgende 
klagtes. 


NARE HOOFPYNE, 

GAL AANVALLE, 
BITTER MOND, 
AANGEPAKTE TONG, 
HARDLY WIGHEID, 
VLEKKE, PUISIES, ens, 
VLEKKE VOOR DIE OË, 
OPGEBLAASDE GEVOEL, 
LUSTELOOSHEID, 
SOOIBRAND, 

GEEL GELAAT. 


DIE OORSAAK: 


LEWER, GAL EN HARDLY- 
WIGHEID. 


Gal vloeistof word deur die lewer 
vervaardig, en is noodsaaklik om die 
kos wat ons eet in 'n ryk vloeistof 
te help verander. (Sedeelte hiervan 
word deur die wand van die inge- 
wande in die bloemstroom opgeneem, 
wat dan krag en energie aan die 
liggaam verskaf. 


Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van Vvoedselware in die 
ingewande. 
Die lewer kan te veel of te min 
gal vervaardig en dan volg al die 
vermelde moeilikhede. 


Oor ryke voedsel gemengde etes, te 

veel vleis, vet, en gebak veroorsaak 

oortollige gal wat dan in die galblaas 
bekende kwale bo vermeld. 


bewaar word, en dan volg al die 

Word te min gal vervaardig, is dit 

gewoonlik hardlywigheid en 'n bleek 
gelaatskleur. 


Dit is hoe Dr. Collins 'se pille saam- 
gestel is om albei, lewer en galblaas, 
te reinig en u van die klagtes te 


verlos. Sterk lakseermiddels soos 
kasterolie ens, is slegs tydelike 
verligting. 


Vir oortollige gal, wat alles veroor- 
saak behalwe hardlywigheid, is die 
behandeling stadig maar seker — Dr. 
Collins se Pille. — Neem een pil drie 
keer per dag na ete vir 3-4 dae. Dan 
een pil soggens en saans vir 7 dae. 
Neem elke pil saam met 'n glas vol 
water. Hardlywigheid kan verhoed 
word deur 6-8 glase water gedurende 
die dag te drink dan by slapenstyd 
een of twee Dr. Collin se Pille. 


Onthou Dr. Collin se Pille vir lewer 
en gal moeilikheid. 





OTTO se 
TIEMIE STROOP 


Prys: 95c. 


Die Kleinspan se Vriend 


Vir Hoes, Kroep, Verkoue, Koors, 

Kinkhoes en enige bors aandoeninge. 

Dié is seker die enigste Tiemie Stroop 

'so bemark vir die gebruik van Babas 
en Kindertjies. 


Tiemie bevat die gesonde ontsmet- 
tingsmiddel naamlik ,Thymol” wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by dié 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
OTTO SE TIEMIE STROOP is u 
heelveilig, vernaam as kinders vals 
verkoues het met tande kry. 
Dié middel is uitstekend vir Babas 
en Kinders tot 8-10 jaar en dit is 
smaakvol. 





Senuwees! Senuwees! 


Die Alombekende Klagte in die 
Moderne Wêreld! 


DIE ANTWOORD: 





Die Geurige Rooi Stroop! 


OTTO SE SENUWEE EN 
VERSTERKINGSMIDDEL 


Die algemene versterkingsmiddel vir 
lusteloosheid, senuweeswakheid, sleg- 
te eetlus, bloedarmoede, slaaploos- 
heid, moegheid, bewerigheid en 'n 
snaakse gevoel op die maag. 


Wel, indien u so voel, is Otto se 
Senuwee en Versterkingsmiddel u 
enigste toevlug! 


Die Brein en Rugmurg is die hoof 
senustelsel. ,,Hulle voedsel is ryk, 
skoon bloed”. Vanuit die ruggraat 
sprei die hele senuweestel, elk bedoel 
vir 'n sekere deel van die liggaam. 
Word een of ander senuwee gestoor 
of ooreis, dan volg die bovermelde 


kwale, gekenmerk deur die kort- 
gebondenheid. 
Die toevlug — Otto se senuwee en 
Versterkingsmiddel. 


DIE GEURIGE ROOI STROOP! 
Die Prys: 65c. 


Vir 382 dosis. 





Weier 





a.u.b. plaasvervangers, 


dring aan op die egte 


met hierdie geregistreerde 

